ועדת הפנים והגנת הסביבה, כנסת 25, פרוטוקול מספר 121, 2023-09-04 00:00

יעקב אשר: אני פותח את ישיבת הוועדה, על סדר-היום: היערכות משרד הפנים לקראת הבחירות ברשויות המקומיות, בהשתתפות המנכ"ל – שמאחר קצת – מנכ"ל רשות האוכלוסין שנמצא איתנו וכמובן, המפקח על הבחירות מטעם משרד הפנים וכל הצוות, והמשטרה

יעקב אשר:  היינו רוצים לקבל סקירה

וליד טאהא: כמה מילות ברכה לחבר הכנסת החדש

יעקב אשר: נכון, רק תזכיר לי את השם שלו

ירון עמוס לוי: ירון לוי

יעקב אשר: ירון לוי? שם קל

ירון עמוס לוי: כן, קליט

יעקב אשר: קודם כול, אנחנו מקבלים בברכה חבר כנסת חדש

יעקב אשר:  שלמה, הוא גם בוגר הרשויות המקומיות, הוא היה סגן ראש עיריית בת ים לשעבר

וליד טאהא: הוא בוודאי הרע את התנאים שלו כשהגיע אלינו

יעקב אשר: כולנו עשינו את זה אבל אף אחד לא מכריח אותנו

ירון עמוס לוי: בסוף, הכול מבחירה

יעקב אשר: אני באמת מאחל לך בהצלחה – הוא מחליף את חברת הכנסת ברביבאי – אני מאחל לך הצלחה בתפקיד והוועדה הזאת תשמח ליהנות מחוות דעתך בענייני חקיקה ודברים מהסוג הזה

יעקב אשר:  אנחנו ועדה שיודעת לשתף פעולה בצורה מצוינת בין קואליציה לאופוזיציה, הדברים האלה טובים

יעקב אשר:  שיהיה לך באמת בהצלחה

יעקב אשר:  תודה ליושב-ראש המיתולוגי של הוועדה שהזכיר לי לעשות את טקס קבלת הפנים

יעקב אשר:      הנושא שלנו הוא כמובן, נושא הבחירות

יעקב אשר:  הייתי רוצה להתייחס ולשמוע גם על ההיערכות של משרד הפנים לגבי כל נושא הבחירות: יום הבחירות, ההיערכות לפני – מה קרה עד היום? האם כל הטופסולוגיות עברו בזמן? – היה לנו אתגר וריאן, עמדת בו

יעקב אשר:  אשמח שתרחיב על זה אחר כך, גם מנקודת המבט של משרד הפנים וגם מנקודת המבט של הרשויות המקומיות, המתמודדים והסיעות השונות

יעקב אשר:       נרצה להתייחס גם למה שקורה כרגע בחברה הערבית, בהיבט של הפשיעה שקשורה לפשיעה פוליטית – נקרא לזה ככה – ככל שזה קיים

יעקב אשר:  מה בדעת המדינה לעשות? איך המשטרה נערכת לזה? אני חושב שצריך היערכות לעניין הזה

יעקב אשר:       כמובן שנרצה להתייחס גם לשינויים שנעשו בחקיקה: אם זה בנושא של שני מזכירים, אם זה בנושאים של ההצבעה של בעלי תפקיד – קלפיות המוצבות באותן ערים – נרצה מאוד לשמוע על הדברים הללו

יעקב אשר:        אני מקווה מאוד שלא נצטרך לדבר על מה שחשבנו שלא צריך להעלות בכלל והוא אפילו נמחק מחוק הבחירות: נושא הקורונה

יעקב אשר:  רק שבינתיים אנחנו שומעים שמועות על קורונה כזו או אחרת אבל כנראה קורונה חלשה שלא משפיעה, ואני מקווה שלא תשפיע, על הבחירות

יעקב אשר:  לדעתי צריך להיערך גם לזה

יעקב אשר:  אנחנו כחודשיים לפני בחירות, בערך חודשיים, אני לא יודע האם צריך להכין תוכנית מגירה למשהו כזה – שכן או לא יקרה – אני לא יודע לחוות את דעתי בעניין הזה וזו בעצם מטרת הישיבה

יעקב אשר:       נתחיל במצגת של משרד הפנים

יעקב אשר:  ריאן, המפקח על הבחירות, בבקשה

ריאן גאנם: בוקר טוב לכולם

ריאן גאנם:  אני ריאן גאנם, המפקח הארצי על הבחירות ברשויות המקומיות

ריאן גאנם:  קודם כול, תודה ליושב-ראש הוועדה שעזר לנו הרבה בהיערכות שלנו לקראת הבחירות

ריאן גאנם:  אני רוצה לעשות סקירה על כל הדברים שאנחנו עושים לקראת בחירות 2023, עשינו הרבה שינויים לעומת 2018

ריאן גאנם:       (מציג מצגת)     מבחינת היערכות המשרד, משרד הפנים ערוך בצורה הרבה יותר טובה ויעילה לקראת הבחירות הקרובות

ריאן גאנם:  המטרה שלנו היא ניהול תהליכי הבחירות בשלטון המקומי בצורה הכי טובה ויעילה

ריאן גאנם:  כשאנחנו מדברים על יעילות אנחנו מדברים על כל התהליכים – גם התפעוליים – שמנהל בחירות עושה, וגם על הדברים שבסוף אנחנו עושים במשרד: בדיקת רשימות, כל המידע שאנחנו נותנים לבוחר

ריאן גאנם:       קצת נתונים על הבחירות

ריאן גאנם:  מה צופן לנו אוקטובר? אנחנו צופים 7

ריאן גאנם: 35 מיליון בעלי זכות בחירה; רשימת המועמדים – אנחנו צופים כ-5,500 רשימות מועמדים; יש לנו כ-13,000 קלפיות הפזורות ברחבי הארץ, שמתוכן גם קלפיות מיוחדות – יושב-ראש הוועדה נגע בזה ואני ארחיב בהמשך לגבי כל מיני תפקידים חדשים שאנחנו עושים לראשונה ב-2023; יש לנו כ-40,000 בעלי תפקידים שאנחנו מגייסים ליום הבחירות; אנחנו עובדים עם 14 ספקים, קצת יותר; ואנחנו צופים בין 200,000 ל-300,000 מעטפות כפולות

ריאן גאנם:  אלה הערכות על בסיס הנתונים של הבחירות האחרונות שהיו לכנסת וגם על תיקוני חקיקה שעשינו לקראת הבחירות הקרבות

ריאן גאנם:        לוחות הזמנים

ריאן גאנם:  בלוחות הזמנים אנחנו נמצאים כרגע בחודש ספטמבר

ריאן גאנם:  בחודש ספטמבר אנחנו צפויים לעשות את גזירת הפנקס השנייה, ב-14 בספטמבר

ריאן גאנם:  מעט על הדברים שעשינו עד עכשיו, התחלנו מגיוס – עשינו גיוס מנהלי בחירות

ריאן גאנם:  גייסנו 334 מנהלים וסגנים, עשינו תהליך הכשרה מאוד מאוד קפדני

ריאן גאנם:  פתחנו קול קורא מסודר, גייסנו אנשים, הדרכנו אותם וסיננו את המתאימים ביותר למשימות האלה

ריאן גאנם:  בנוסף, שיפרנו את כל מערך ההדרכה שהיה ב-2018

ריאן גאנם:  לעומת 2023, יש שינויים מהותיים מאוד, במיוחד קורסים שעשינו – לראשונה, קורסים שהם היברידיים

ריאן גאנם:  גם אחרי שמסיימים את הקורס ואת הלמידה, עדיין יש למידה עצמית של מנהלי בחירות, קורס שמלווה אותם לאורך כל הדרך בשביל להתרענן בחומרים

ריאן גאנם:  כמובן, בנוסף לכל החוזרים שאנחנו מוצאים להם בהתאם למשימות שהם צריכים לעשות על לוח הזמנים לפי הגאנט של הבחירות

ריאן גאנם:        עשינו גזירה ראשונה של הפנקס ב-4 ביוני

ריאן גאנם:  לשמחתי, זו פעם ראשונה שאנחנו עושים את התהליך הזה באופן דיגיטלי

ריאן גאנם:  מי שהיה פה ב-2018 וזוכר, פעם זו הייתה חלוקת דיסקים

ריאן גאנם:  היום אנחנו כבר לא מחלקים דיסקים

ריאן גאנם:  כל בא כוח, כל מועמד שרוצה פנקס, ניגש למערכת, נרשם ומקבל את הקובץ באופן דיגיטלי

ריאן גאנם:  זה שינוי שהוא משמעותי מאוד ואנחנו גם מבינים שהיום, כבר אחרי שלושה חודשים שאנחנו עושים את זה, חוויית השירות היא הרבה יותר טובה

ריאן גאנם:  מקבלים את המענה בזמן מהיר, וגם אם צריך לעשות תיקונים או דברים כאלה, הכול מתועד והם יודעים בדיוק מה לתקן, ממש עד לסעיף

יעקב אשר: הייתה איזושהי תקלה בפנקס בוחרים?      

ריאן גאנם: כן

יעקב אשר: השתלטתם עליה?     

ריאן גאנם: זו לא הייתה תקלה

ריאן גאנם:  בגזירת הפנקס היו שני סוגים של תושבים שלא נגזרו בגלל עדכון שעשו למערכת אביב, עלינו על זה, תיקנו את זה וגזרנו מחדש

יעקב אשר: אלה היו סוגים מסוימים, זו לא איזושהי תקלה רוחבית

ריאן גאנם: נכון, תיקנו

ריאן גאנם:  זה לא היה איזשהו באג במערכת, הסמלים האלה פשוט לא נלקחו בגזירה

ריאן גאנם:  עלינו על זה, תיקנו את זה מהר ועשינו גזירה חדשה בתחילת יוני

ריאן גאנם:  גם שלחנו מחדש את כל הפנקס לכל מי שהגיש, באופן יזום

ריאן גאנם:  זה היה שינוי רק בכמה רשויות, לא משהו שהיה משמעותי, אבל בכל זאת תיקנו את זה לכולם ושלחנו פנקס חדש באופן יזום לכל מי שהגיש בקשה

ריאן גאנם:       ביולי התחלנו את הסיור של מיקומי הקלפיות, ביחד עם מנהלי הבחירות ונציגי המשטרה, בהתאם לנהלים

ריאן גאנם:  אנחנו עדיין בשלב הזה

יעקב אשר: היום מנהלי בחירות מאוישים בכל המקומות?     

ריאן גאנם: כן, מנהלי בחירות מאוישים בכל המקומות

יעקב אשר: הם כבר נמצאים בתוך העבודה?     

ריאן גאנם: הם עובדים כבר מתחילת יולי

ריאן גאנם:  הם סיימו את סיור הקלפיות, הגישו בקשות – גם בפעם ראשונה: בקשות מקוונות – לשינוי מיקומי קלפיות, איחודים, פיצולים

ריאן גאנם:  אנחנו עדיין בשלב של בדיקה ואישור הקלפיות

ריאן גאנם:  אנחנו צפויים לאשר לקראת ה-22-20 בספטמבר את הפיצולים, האיחודים או העברת מיקומי הקלפיות, בהתאם לגזירה השנייה שתהיה הגזירה הסופית

ריאן גאנם:  ונעדכן את זה במערכות

ריאן גאנם:       אנחנו עכשיו צופים באוגוסט

ריאן גאנם:  גם ביולי ובאוגוסט היו כמה תהליכים של מועצות אזוריות – של קביעת המודד וכל התהליכים האלה – שכבר סיימנו ופרסמנו אותם

ריאן גאנם:  עכשיו אנחנו לקראת אירוע השיא שהכי חשוב בעינינו בתקופה הזאת: מועד הגשת הרשימות

ריאן גאנם:  בהתאם לתיקוני חקיקה הקדמנו את המועד בשבוע, לא לקחנו בחשבון בתיקון החקיקה את כל נושא החוברות

ריאן גאנם:  אני כבר אומר את זה פה, נוצר מצב שלמועמדים היה שבוע פחות להיערך מבחינת החוברות

ריאן גאנם:  לבקשת היושב-הראש ולבקשת שר הפנים - - -      

יעקב אשר: ולבקשת חבר הכנסת נאור שירי

נאור שירי: קודם כול, התרגשתי שהתחלת בזמן

נאור שירי:  דווקא ביום שאני מאחר אתה מתחיל בזמן, אבל זה בסדר, אני רגיל שאתה עושה לי דווקא

וליד טאהא: הוא לא ממש התחיל בזמן, הוא איחר ב-10 דקות

יעקב אשר: כמה זמן אתה רוצה לראות אותי בהדממה? אני לא בנוי להדממה

נאור שירי: הדממה? מונחים צבאיים, זה חזון אחרית הימים

יעקב אשר: לא, זה מה שהיה בבניין

וליד טאהא: חילול השם

נאור שירי: סליחה

יעקב אשר: ראית מה זה, אתה רוצה לפרגן לחבר כנסת, הוא מתחיל את זה

יעקב אשר:  עזוב, נדלג על זה

ירון עמוס לוי: אני עובד איתו

יעקב אשר: חכה, חכה

ריאן גאנם: בסוף הצלחנו, ביחד עם משרד המשפטים, לפרסם את התיקונים של המוא"ז (המועצות האזוריות) בזמן

ריאן גאנם:  הספקנו גם להקדים את המועד מה-1 בספטמבר ל-24 באוגוסט, וב-24 באוגוסט כבר חילקנו את כל החוברות לכל המועמדים

יעקב אשר: היועץ שואל: מועד של מה?     

ריאן גאנם: ה-1 בספטמבר, לפי התקנות, היה המועד של חלוקת החוברות להגשת מועמדות

ריאן גאנם:  הקדמנו את זה בשבוע נוסף והחזרנו את המצב למה שהיה ב- 2018

יעקב אשר: היה פער

ריאן גאנם: היה פער של שבוע

נאור שירי: בזכות התערבותו של יושב-ראש הוועדה

נאור שירי:  תודה חבר הכנסת יעקב אשר

ריאן גאנם: כרגע, חילקנו את החוברות לכל המועמדים, לכל מי שמעוניין

ריאן גאנם:  אנחנו עדיין בשלבים של חלוקת חוברות למי שעדיין מתעניין – הוא יוצר קשר עם מנהל הבחירות ומקבל את החוברות

יעקב אשר: כן, זה תלוי גם בהם, למי שמבקש, למי שדורש

ריאן גאנם: כן, פרסמנו את כל הדברים

ריאן גאנם:  לשמחתי, הספקנו גם את המשימה הזאת

ריאן גאנם:  היום אנחנו ערוכים למקרים ותגובות בכל תרחיש אפשרי

ריאן גאנם:  יש לנו גם תוכניות מגירה, אנחנו יודעים לתת מענה מהיר לדברים שקורים ביחד עם הספקים והשותפים שלנו, שגם מבינים את המשימה הלאומית שאנחנו נמצאים בה וכולם נרתמים ועוזרים בנושא הזה

ריאן גאנם:  אני חייב לציין את זה

ריאן גאנם:       יש לנו את אירוע השיא הבא שזה יום הבחירות עצמו, כולנו יודעים מה זה, ב-31 באוקטובר

ריאן גאנם:  וסבב ב' שצפוי להיות ב-14 בנובמבר, בהתאם לתוצאות שיהיו באוקטובר

ריאן גאנם:       תחומים מרכזיים שאנחנו מתעסקים בהם, שעשינו בהם שינוי לקראת 2023

ריאן גאנם:  קודם כול, תפיסת ההפעלה של הבחירות השנה השתנתה לגמרי, הקמנו מערכים בפרישה ארצית

ריאן גאנם:  הקמנו שבע מינהלות מחוזיות, תחת כל מינהלת מחוזית יש מנהל מינהלת ויש מנהלי אזורים

ריאן גאנם:  כל מנהל אזור הוא בעצם עובד שעבד בעבר: מנהלי בחירות, אנשים מקצועיים בבחירות שמבינים בחירות

ריאן גאנם:       תחת כל מנהל אזור יש מנהלי בחירות

ריאן גאנם:  בשנה הזאת שני-שלישים מהמנהלים, מנהלי הבחירות והסגנים, הם חדשים

ריאן גאנם:  הליווי והתמיכה המקצועית היו חשובים לנו מאוד, לעטוף אותם בסביבה תומכת, שיידעו להתמודד גם עם הדברים והקשיים שהם נתקלים בהם, במיוחד מול הרשויות המקומיות

ריאן גאנם:  אם זה בנושא תקציב, אם זה בנושאים בירוקרטיים ואם זה בנושאים מקצועיים

ריאן גאנם:  עטפנו את המנהלים, גם במינהלת שעשינו בפעם הראשונה

ריאן גאנם:  לכל מנהל אזור יש איקס מנהלי בחירות תחתיו – שזה רשויות מקומיות – והוא עובד מולם, מלווה אותם בתהליכים ועוזר להם במה שצריך

ריאן גאנם:       היום, אחרי שלושה חודשים של עבודה, אנחנו מבינים כמה הדבר הזה היה באמת נחוץ וכמה זה טוב, כי הפידבקים ממנהלי הבחירות החדשים הם פידבקים טובים מאוד

ריאן גאנם:  הם גם יודעים לתת מענה מהיר ויעיל, בלי סחבת של דברים כמו שהייתה בשנים קודמות

ריאן גאנם:  יש לנו 26 מנהלי אזורים ו-7  מנהלי מינהלות

ריאן גאנם:      בנוסף למנהלי אזורים יש לנו עוד תפקידים בכל מחוז, אלה רפרנטים נוספים

ריאן גאנם:  אני אגע בזה, אתן דוגמה למבנה ארגוני

ריאן גאנם:  דוגמה למינהלת מחוזית: רואים פה את מנהל המינהלת; יש לו את המעקב והבקרה שאחראי על כל הביצועים שיש לאותו מחוז בהתאם לתוכנית העבודה ולגאנט; יש מנהלי אזורים; ויש רפרנטים: רפרנט מחשוב, רפרנט לוגיסטיקה ורפרנט הדרכה

ריאן גאנם:  אנחנו הולכים להדריך 35,000 בעלי תפקידים והחשיבות של כל כוח האדם הזה, לתת מעטפת לכל מחוז, היא חשיבות עליונה מבחינתנו

יעקב אשר: 35,000, מה זה כולל? מזכירים?     

ריאן גאנם: רק מזכירים

יעקב אשר: רק מזכירים

ריאן גאנם: אנחנו נותנים מעטפת לכל מחוז

יעקב אשר: חברי ועדות הקלפי ו - - -     

ריאן גאנם: חברי ועדות הקלפי הם באחריות של הסיעות

יעקב אשר: לגמרי?     

ריאן גאנם: כן

יעקב אשר: איפה אתם בעניין? בהדרכות?     

ריאן גאנם: לא

יעקב אשר: זה רק הסיעות

ריאן גאנם: רק הסיעות, אנחנו מתעסקים רק בהדרכה של המזכירים ובעלי התפקידים שממונים על ידינו

יעקב אשר: צריך להדגיש שהשנה יש לנו הרבה יותר מזכירים

ריאן גאנם: נכון

יעקב אשר: בגלל התיקון המבורך שעשינו

ריאן גאנם: בגלל תיקון החקיקה, לגמרי

ריאן גאנם:  אולי עד ה-20 באוקטובר יהיו שני מזכירים בכל קלפי

ריאן גאנם:  ההיערכות שלנו כתוצאה מזה, אנחנו צריכים לגייס 35,000 מזכירים

וליד טאהא: שני מזכירים לכל היום?     

ריאן גאנם: לכל היום

יעקב אשר: כל היום

ריאן גאנם: בכל זמן נתון אמורים להיות שני מזכירים בתוך הקלפי

ריאן גאנם:  אנחנו עכשיו בעניין של הגיוס וההכשרות של המזכירים

קריאה: לכמה מחוזות חילקתם?     

ריאן גאנם: שבעה מחוזות

יעקב אשר: איך זה עובד מבחינת החלק המשפטי? זאת אומרת, הליווי המשפטי למחוזות ולמנהלי הבחירות

ריאן גאנם: לכל מחוז יש רפרנט משפטי מטעם משרד הפנים, שנותן מענה משפטי

ריאן גאנם:  יש לנו גם מוקד מקצועי שאנחנו מפעילים בפעם הראשונה, שנותן מענה גם למנהלי בחירות וגם למועמדים שרוצים לשאול דברים

יעקב אשר: אבל אם יש בעיה במקום מסוים? המחוז הזה הולך לשופט הזה?     

ריאן גאנם: לא, אין לנו שופטים

יעקב אשר: ברור

ריאן גאנם: כן

יעקב אשר: בסוף זה מגיע גם  - - - 

ריאן גאנם: זה מגיע אלינו למַטֶּה, כן

קריאה: לא, הוא מתכוון שאם יש ערעורים הם מגיעים למחוזות

יעקב אשר: אם יש ערעורים זה מגיע למחוזות

ריאן גאנם: נכון

יעקב אשר: שלמה, אם אני זוכר, פה העלינו את עניין הסתירה שיש - - -     

נאור שירי: עלולות להיות סתירות

יעקב אשר: עלולות להיות סתירות, וכבר היו, בהחלטות: פה קיבלו החלטה משפטית כזאת – אמרו שלא נכון לעשות ככה וצריך לפסול או לא לפסול – ובמקום אחר אמרו משהו אחר

יעקב אשר:  השאלה היא מי מרכז את העניין המשפטי?     

וליד טאהא: לכל מינהלת יש יועץ משפטי

יעקב אשר: כן, אבל זו בדיוק הבעיה, בסוף אלה אותן בחירות ואם יש בעיות - - -     

וליד טאהא: הכלל צריך להיות אחד

יעקב אשר: בדיוק, ופה נוצרות בעיות

יעקב אשר:  שלמה, אתה רוצה להרחיב על זה? אתה זוכר שדובר על העניין הזה, אתה לא חייב כי אני עוסק בתוך ה - - -      

שלמה דולברג: היושב-ראש, קודם כול, אגיד רק תודה על הדיון

שלמה דולברג:  באמת נתקלנו, אפילו בחצי השנה האחרונה, בפסיקות שהן סותרות

שלמה דולברג:  תכף יתייחס היועץ המשפטי של משרד הפנים

שלמה דולברג:  גם עשינו כל מאמץ לתקן את החוק

שלמה דולברג:  לא כל כך תיקנו את החוק בגלל היעדר אפשרות וזמן אבל יש התארגנות אצל היועצת המשפטית לממשלה כדי ליצור תפיסה אחת

יעקב אשר: נגעת בנקודה, תכף אדבר עליה גם

יעקב אשר:  רון, בבקשה

רון אלמוג: אני עורך הדין רון אלמוג, מהלשכה המשפטית במשרד הפנים

רון אלמוג:  יש את עניין הפסיקות, כמובן שאין לנו יכולת להשפיע על זה

רון אלמוג:  אבל מבחינת תעמולה – יושבי-ראש הוועדות האזוריות של ועדת הבחירות המרכזית שהם שופטים מחוזיים

רון אלמוג:  מבחינת הליכים משפטיים רגילים – בתי המשפט לעניינים מינהליים

רון אלמוג:  לפחות בכל הנוגע אלינו, הכול מרוכז בלשכה המשפטית של משרד הפנים שנותנת את המענה המשפטי לכל מנהלי הבחירות, לכל המינהלות המחוזיות

רון אלמוג:  בתוך זה יש אצלנו חלוקה פנימית לפי מחוזות, כדי לעשות את התהליך יעיל יותר ולתת את המענה

יעקב אשר: כן, זה בסדר

רון אלמוג: אבל זה לא רפרנט משפטי שהוא עצמאי

יעקב אשר: אבל אין מענה צפוני ומענה דרומי ומענה בנוסח כזה או אחר

רון אלמוג: לא

רון אלמוג:  בסוף הלשכה המשפטית של משרד הפנים נותנת את המענה לכל המחוזות, בחלוקה הפנימית שלנו

רון אלמוג:  לפחות מבחינתנו, הכול מרוכז והמענה הוא אחיד

רון אלמוג:  אחר כך, כשזה מגיע לבתי המשפט, כמובן שאין לנו - - -     

יעקב אשר: אני לא יודע אם נמצאים פה נציגים של משרד המשפטים, יכול להיות שצריך היה לדבר, אולי גם מול הנהלת בתי המשפט

יעקב אשר:  זה לא כמו בית משפט כלכלי שאנחנו פותחים אותו לכל, מדובר פה על משהו אד-הוק לתקופה

יעקב אשר:  יהיו שניים-שלושה שופטים שזו תהיה ההתמחות שלהם והם ידברו ביניהם כדי שלא יהיה מצב אבסורדי

יעקב אשר:  כי אני זוכר שהראו כל מיני החלטות שפשוט סתרו אחת את השנייה, וזה תוך כדי מרוץ, זה לא איזשהו משהו מדעי

יעקב אשר:  אשמח לקבל עדכון להיערכות, אם לא בישיבה הזאת אולי בהמשך

יעקב אשר:  זאת אומרת, מי בעצם לוקח את זה על עצמו, משרד המשפטים או הנהלת בתי המשפט? מול מי אתם - - -     

עמי ברקוביץ: מכיוון שיש לך בתי משפט שונים, האפשרויות מוגבלות

עמי ברקוביץ:  המחשבה היא שאולי נכון שזה יהיה מרוכז בבית משפט מסוים

יעקב אשר: יש עדיין אפשרות להפוך את המחשבה הזאת למעשה?     

עמי ברקוביץ: יש לך בצפון שופט שפוסק כך ובדרום שופט שפוסק כך, זה משהו שקיים בכל הקשר אחר וקשה להתמודד איתו

יעקב אשר: השאלה, הפרקליטות - - -     

עמי ברקוביץ: כן

עמי ברקוביץ:  כמובן, אפשר תמיד גם לערער וכדומה

עמי ברקוביץ:  אבל לשאלתך, הנושא של לנסות לרכז את זה נמצא על השולחן

יעקב אשר: זה נמצא על השולחן

יעקב אשר:  אדוני היועץ המשפטי, הייתי מציע שנוציא מכתב, אולי גם להנהלת בתי המשפט, עם ההמלצה שלנו לעשות אחידות בעניין הזה

עמי ברקוביץ: אנחנו פועלים אבל כמובן שזו זכותכם

יעקב אשר: רק אוסיף שמבחינת ההיערכות שלנו, כחלק מההיערכות, גם בשביל האחידות בין המחוזות בפרקליטות שמייצגים אותנו – פרקליטויות המחוז, פרקליטות המדינה – עשינו גם יום היערכות מרוכז של כל גורמי הפרקליטות, כדי ליצור איזושהי עמדה אחידה ונוהל עבודה סדור כך שלפחות בפן הפנים ממשלתי לא יהיו סתירות ונציג עמדה אחידה ונעבוד בצורה יעילה ומסודרת

יעקב אשר: מצוין

יעקב אשר:  ריאן, חזרנו אליך

שלמה דולברג: רון, תודה

ריאן גאנם: מבחינת הגיוס וההכשרה של המזכירים, פתחנו קול קורא שנסגר ב-24 באוגוסט, לקול קורא נענו 123,000 אנשים

ריאן גאנם:  אני חייב גם לציין שבהתחלה פתחנו את הקול קורא לחודש, בהתאם לניסיון של הכנסת היה צפי שיהיה קושי בגיוס מזכירים

יעקב אשר: כן, זה עלה בישיבה

יעקב אשר:  מסתבר שלא או שהאבטלה עולה, אני לא יודע

ריאן גאנם: פה מסתבר שההיענות לרשויות המקומיות גבוהה מאוד

ריאן גאנם:  אבל הנתון שחשוב יותר הוא שבסוף מתוך 123,000 המועמדים יש לנו 55,000 מועמדים שעברו את כל השלבים, ואנחנו צריכים כרגע 35,000

ריאן גאנם:       עדיין יש לנו קשיים בגיוסים בכמה מקומות, ארחיב על זה בהמשך, אבל כרגע אנחנו נערכים

ריאן גאנם:  מבחינת ראיונות, אני מקווה שנסיים את הראיונות לכל הרשויות ב-13 בספטמבר וננסה לעשות את הסוויץ' איפה שחסר, לפי המאגר שיש לנו

ריאן גאנם:  ב-15-14 בספטמבר תהיה לנו תמונת מצב, היכן יש חוסרים

ריאן גאנם:  אני מקווה שנצליח לקחת את מי שלא שובץ ביישוב שהוא נרשם אליו ליישוב אחר, אני מקווה מאוד שנצליח למרות שיש מספר מקומות שאנחנו כבר מזהים מראש שיש לנו בעיות איתם

ריאן גאנם:  אנחנו מנסים לתת לזה פתרון דרך המינהלות המחוזיות שרואות את המצב של מספר רשויות, כל מנהל אזור אחראי על מספר רשויות

ריאן גאנם:  אני מאמין שב-15 בספטמבר תהיה לנו תמונת מצב רלוונטית, באילו רשויות יש בעיה, ונטפל בזה בהתאם

יעקב אשר: שאלה – מה שנקרא out of the blue – יש איזשהו סינון? לא הייתי קורא לזה סינון ביטחוני, אבל סינון הפוך, מבחינת תעודת יושר כזו או אחרת שצריך

יעקב אשר:  זאת אומרת: בסוף אלה מזכירי בחירות, הם מופקדים על משהו שהוא רגיש מאוד, האם יש אצלכם איזשהו סינון בחלק הזה או שזה בלתי אפשרי? מה התנאים להיות מזכיר קלפי? האם הוא צריך להיות עובד מדינה?     

ריאן גאנם: יש עדיפות לעובדי מדינה אבל המזכיר לא חייב להיות עובד מדינה

יעקב אשר: נראה שאתם עובדים טוב עד עכשיו

נאור שירי: הוא פשוט עוד לא נתן לי את זכות הדיבור

ריאן גאנם: אומר שוב, הסינון אצלנו: נותנים עדיפות לעובד מדינה ואחרי זה למי שהיה מזכיר קלפי בפעם קודמת ואנחנו יודעים שיש לו חוות דעת טובה

ריאן גאנם:  עדיפות שלישית היא לפי הרושם של מנהל בחירות מהמועמד, האם הוא מתאים או לא מתאים

ריאן גאנם:  בסוף כל מועמד גם חותם על הצהרה בנוגע לכל הזיקות הפוליטיות

יעקב אשר: מעבר לזיקות פוליטיות, הוא חותם על הצהרה שאין לו רישום פלילי או דברים מהסוג הזה?     

ריאן גאנם: כרגע, בשלב הזה, אנחנו לא בודקים רישום פלילי של מזכירים

ריאן גאנם:  בכמויות האלה אין לנו יכולת לבדוק רישום פלילי

נאור שירי: להעיר הערת ביניים על רישום פלילי?      

יעקב אשר: כן

ירון עמוס לוי: אתה רוצה? אני קורא מחשבות

נאור שירי: שרים

ירון עמוס לוי: זה צריך להתחיל מלמעלה

יעקב אשר: הוא מבקש ששרים לא יהיו - - -     

נאור שירי: כל מי שהורשע בפלילים לא יהיה בעולם הציבורי

ירון עמוס לוי: ואחרי זה ועדת הבחירות יכולה לבדוק את זה מעט יותר

נאור שירי: בקשה מוזרה שבאמת הבאתי מהטיול שלי במאדים בסוף השבוע האחרון

יעקב אשר: הבנתי

יעקב אשר:  עד כאן החלק הקומי של הוועדה, נמשיך הלאה

ריאן גאנם: היערכות לוגיסטית

ריאן גאנם:  בהיערכות הלוגיסטית אנחנו מפעילים ספק לוגיסטי שאמור לארוז את כל החומרים הרגישים, לארוז את כל המזוודות לבעלי התפקידים, לקלפיות המיוחדות ולצה"ל ולשב"ס

ריאן גאנם:  הוא אמור לשנע את כל הציוד הזה, עם מספר קטלוגי לכל תיבה, למקומות הרלוונטיים

ריאן גאנם:  היום אנחנו שולטים בכל קלפי שיוצאת מאצלנו – כולל בקרת איכות, כמה מעטפות נכנסו לתוך התיבה, הכול, מקצה לקצה – עם מערכת ממוחשבת ומתקדמת מאוד

ריאן גאנם:  יש לנו מעקב מלא

קריאה: בכל הקלפיות או רק בכפולות

ריאן גאנם: בכל הקלפיות

ריאן גאנם:      לראשונה, שיפרנו את הפרוטוקולים

ריאן גאנם:  שמנו על כל פרוטוקול קוד כשהקוד הוא חד-חד-ערכי, אנחנו יודעים לעקוב אחרי כל החוברות או הפרוטוקולים שחולקו לפי קלפי

ריאן גאנם:  כשאנחנו מקבלים את זה בחזרה אנחנו מקבלים את זה עם ברקוד לתיעוד של הקודים ויודעים לעשות את ההשוואות: כמה חילקנו וכמה קיבלנו בחזרה

ריאן גאנם:       כל התהליך הלוגיסטי יהיה תהליך במעקב ממוחשב בהתאם לקודים שפיתחנו, כולל המעטפות הכפולות

ריאן גאנם:  את כל האירוע של המעטפות הכפולות, שאנחנו הולכים להתעסק בו השנה בצורה משמעותית מאוד לעומת מה שהיה בעבר, אנחנו עושים עם מעקב ובקרה טכנולוגיים מקצה לקצה על כל מה שיוצא

ריאן גאנם:  כך שבסוף היום מנהל בחירות יודע כמה מעטפות כפולות הוא אמור לצפות לקבל ביום למוחרת, מעטפות כפולות של בתי החולים, שב"ס, צה"ל וכדומה

ריאן גאנם:  הוא גם יודע להיערך מבחינת ועדות הקלפי שהוא צריך להקים ביום למוחרת

ריאן גאנם:  זה שינוי משמעותי מאוד, אנחנו יודעים לתעד את זה

ריאן גאנם:  הוא גם יכול – כבר לפני שזה מגיע אליו – ללכת לבדוק האם אותו בחור שהצביע בקלפי בבית החולים הצביע גם, למשל, אצלו בקלפי, הוא נמחק מההצבעה אצלו

ריאן גאנם:  אנחנו מנהלים פה את התהליך למנהלי בחירות בצורה משמעותית

ריאן גאנם:       הקמנו סביבות תומכות

ריאן גאנם:  הקמנו סביבות תומכות לניהול של מנהלי בחירות

ריאן גאנם:  כשאנחנו מדברים על סביבת למידה, כמו שציינתי לפני כן, הקמנו מערכת שיודעת לתת להם את כל הקורסים

ריאן גאנם:  הקורסים נמצאים אצלם כל הזמן אונליין באופן שוטף, היברידי, כשהם רואים את כל החומרים

ריאן גאנם:  הם מקבלים אליהם את כל החוזרים שאנחנו מפרסמים דרך מייל ייעודי

ריאן גאנם:  במחוזות עושים להם הדרכה בכל אירוע שיא או בכל משימה שהם צריכים לעשות: עושים להם את ההדרכות, מלווים אותם עם החוזרים ובודקים שהם יודעים כל מה שהם צריכים לדעת

ריאן גאנם:  לכל מנהל בחירות יש חונך שהוא מנהל בחירות ותיק שגם עוזר לאותו מנהל חדש בכל ההתנהלות

ריאן גאנם:       טכנולוגיה

ריאן גאנם:  ציינתי את זה לפני כן, מערכת פנקס, לא אחזור על זה עוד פעם

ריאן גאנם:  הם מקימים מערכת מימון כשכל בקשות המימון יהיו מקוונות

ריאן גאנם:  לראשונה אנחנו חוסכים את כל הבירוקרטיה ואת כל הזמן היקר כשצריכים לבוא, להגיש את הבקשה וכל הדברים האלה, ויש לנו מעקב הדוק יותר אחרי הנושא הזה

ריאן גאנם:      המבנה הארגוני והתמיכה המקצועית שאנחנו נותנים במוקד הטלפוני ודרך המחוזות ישתנה מקצה לקצה

ריאן גאנם:  היום אנחנו ערוכים במוקד שכבר באוויר, שגם נותן מידע לציבור

ריאן גאנם:  מיקומי הקלפיות – נתנו את זה בכמה אפיקים: פעם אחת דרך הטלפון; פעם אחרת דרך הווטסאפ; פעם דרך הקישור באינטרנט, בפורטל; ופעם נוספת בהודעה שהאזרח מקבל הביתה במכתב, גם שם פיתחנו ברקוד ייחודי שהוא גם יכול לסרוק אותו ולנווט לקלפי שלו

ריאן גאנם:  שיפרנו את כל התהליך הזה מקצה לקצה, באמת בשביל לתת לאזרחים שלנו שירות טוב יותר

קריאה: היום הוא לא יודע באיזו קלפי הוא, זה רק אחרי ש - - -     

ריאן גאנם:  אחרי הגזירה השנייה

קריאה: זאת אומרת, זה רק בסוף ספטמבר

ריאן גאנם: כן, ב-20 בספטמבר כל אחד ידע באיזו קלפי הוא ממוקם

ריאן גאנם:      מבחינה לוגיסטית, אנחנו עושים את כל האחסון, האריזה וההפצה בצורה מסודרת, דרך הספק הלוגיסטי

ריאן גאנם:  אנחנו גם מפעילים מערכת סריקה חככה לכל הפרוטוקולים שאנחנו מקבלים בחזרה, אנחנו יכולים לקבל מהם את הנתונים ולעשות השוואות לתוצאות הסופיות

ריאן גאנם:  אנחנו עושים עוד בקרה למנהל הבחירות

ריאן גאנם:       בעניין המידע לציבור, פיתחנו פורטל ייעודי לבחירות – הפורטל נגיש מאוד, זמין וידידותי – שנותן מענה מקצה לקצה בכל עולם הבחירות

ריאן גאנם:  בנושא של הפורטל אני חייב לציין שקיבלנו הערות נוספות מהנגישות ואנחנו מתייחסים אליהן בשלבים

וליד טאהא: הפורטל בשתי שפות, שלוש שפות או בשפה אחת?     

ריאן גאנם: בשתי שפות, בעברית ובערבית

ריאן גאנם:       התיקונים של הנגישות

ריאן גאנם:  קיבלנו עכשיו כל מיני תיקונים, את חלקם כבר תיקנו ועל חלקם אנחנו עובדים כדי שהפורטל יהיה נגיש ב-100%, למרות שמבחינתנו הוא כבר היה אמור להיות נגיש

יעקב אשר: הוא כבר באוויר?     

ריאן גאנם: הוא כבר באוויר, זו תמונת המצב מאתמול

ריאן גאנם:       יצאנו עכשיו בנושא עדכון הפנקס

ריאן גאנם:  מה שאתה רואה פה באמצע זה הבאנר, בכל פעם שיש אירוע שאנחנו מפרסמים הוא יופיע גם בפורטל, פורטל שזמין לכולם

ריאן גאנם:  אנחנו רואים שיש אלפי כניסות לפורטל ומקבלים הרבה פידבקים מעולים מהשטח על חוויות טובות מהציבור, מהמועמדים וממנהלי בחירות שהוא משמש אותם

ריאן גאנם:  יש לנו את מערכת פנקס

ריאן גאנם:  זו דוגמה – צילום מסך של מערכת פנקס – של מי שמגיש בקשה, והדשבורד בו אנחנו עוקבים אחרי הדברים

ריאן גאנם:  נכון להיום, כבר הוגשו כ-400 בקשות לפנקס, שחילקנו

ריאן גאנם:  אנחנו צופים יותר מ-3,000 בקשות אחרי הגזרה השנייה, זה הצפי שלנו מבחינת פנקס הבוחרים

ריאן גאנם:  זו טעימה מהדברים הטכנולוגיים

ריאן גאנם:       באירועי השיא שאנחנו מדברים עליהם, יש לנו הגשת רשימות

ריאן גאנם:  בהגשת הרשימות אנחנו הולכים לטפל בכמעט 500,000 שורות בכמה ימים בודדים, אנחנו צריכים להזין אותן באופן ידני למערכת אביב, מבחינתנו זה אירוע מורכב מאוד, הוא עמוס

ריאן גאנם:  אנחנו עובדים סביב השעון – גם משמרות לילה, גם מוצאי שבת – בשביל להצליח לעמוד בזמנים

ריאן גאנם:  אני מקווה שלפי התוכנית שלנו נקדים קצת את המועד

ריאן גאנם:  אבל אנחנו נערכים לזה, פרשנו שני מקומות לטובת הטיפול בנושא הזה, הכול כבר מוכן וערוך לעבודה

יעקב אשר:  הדיגיטציה שפיצלנו ודיברנו על כך שנעשה אותה, בעזרת השם, לבחירות הבאות – לא לאלה – תחסוך חלק מ-500,000 השורות?     

ריאן גאנם: היא תחסוך את כל המערך של הגשת הרשימות מקצה לקצה

ריאן גאנם:  היא תיתן מענה למועמדים בזמן אמת: אם יש לו בעיה עם תומכים, אם יש לו בעיה עם מועמדים, הוא יקבל חיווי כבר בשלב ההגשה, עוד לפני שזה מגיע למנהל הבחירות

ריאן גאנם:  מבחינתנו התהליך כבר אופיין מקצה לקצה

קריאה: זה ממילא לא היה מוכן

ריאן גאנם: נכון, זה לא היה מוכן

יעקב אשר: כן, זה לא היה מוכן

יעקב אשר:  אבל אני הבטחתי למנכ"ל ואני אעמוד בזה, בעזרת השם

יעקב אשר:  אחרי הבחירות נרגע, כל המפלגות תקבלנה את הכסף שלהן – ומי שלא צריכה לקבל לא תקבל – ונתכנס כאן ונתחיל להכין את עצמנו לבחירות הבאות, כי הדיגיטציה הזאת חשובה מאוד

יעקב אשר:  יהיו עוד כמה נושאים שיעלו

יעקב אשר:  שלמה, גם משהו שאתה הזכרת קודם

ריאן גאנם: בעניין המעטפות הכפולות

ריאן גאנם:  אנחנו, כמו שציינו בהתחלה, מקימים לראשונה קלפיות בבתי חולים

ריאן גאנם:  ולראשונה, נותנים אופציה לבעלי תפקידים להצביע בבחירות ומקימים קלפיות ייעודיות לבעלי תפקידים שעובדים בבחירות, קרי: מנהלי בחירות, מזכירים וחברי ועדה

ריאן גאנם:  הקמנו 93 קלפיות

וליד טאהא: מה זאת אומרת לראשונה? הם לא הצביעו עד עכשיו?     

ריאן גאנם: הם לא הצביעו

וליד טאהא: לא הצביעו ממש?     

יעקב אשר: היו הצעות של משרד הפנים שלא קיבלנו, אפשר לקרוא לזה קלפיות ועדת הפנים

ירון עמוס לוי: אבל אני זוכר שמי שעובד במשמרת כפולה, לצורך העניין, יכול להצביע באותה קלפי

יעקב אשר: אולי תסביר, תיתן כמה מילים לאלה שלא היו בוועדה

ירון עמוס לוי: אוקיי, במוניציפאלי זה לא כך

ריאן גאנם: מנהל בחירות ביישוב בדרך כלל לא גר באותו ישוב

ריאן גאנם:  מנהל בחירות, למשל, לא יכול לעזוב את היישוב ביום הבחירות וללכת להצביע בקלפי שהוא רשום בה

ריאן גאנם:  בשונה מהכנסת, האופציה שלנו להצבעות במעטפות כפולות היא רק אם אתה תושב ונמצא בקלפי ביישוב שלך, או שאתה הולך לקלפי נגישה אם אתה בעל מוגבלות ויכול להצביע באותה קלפי

ריאן גאנם:  ההסדר שבכנסת לא חל על הרשויות המקומיות

ריאן גאנם:  למשל, כל המזכירים שאנחנו מגייסים – שצריכים להיות מפתיחת הקלפי ועד סגירתה – הם בדרך כלל לא מאותו יישוב ואין להם יכולת לצאת מהקלפי וללכת להצביע

ריאן גאנם:  עשינו שינוי

יעקב אשר: היו הרבה מאוד מזכירים שלא הצביעו

ריאן גאנם: נכון, והשינוי נותן מענה לכל המזכירים האלה

ריאן גאנם:  כל מזכיר נמצא בריכוז שלו ובאותו ריכוז יש קלפי ייעודית שבה הוא יכול להצביע, כך הוא יכול לצאת לחמש דקות

דוד שריקר: שכחת אותנו

וליד טאהא: מה זה בתוך הריכוז שלו? תסביר את זה

יעקב אשר: גם השוטרים

ריאן גאנם: לא שכחתי

ריאן גאנם:  שריקר, חכה, אני ממשיך

ריאן גאנם:  ריכוז קלפי זה מקום שיש בו כמה קלפיות, לא משנה אם אלה שבע קלפיות או אפילו קלפי אחת

וליד טאהא: אתה מתכוון בתוך יישוב

ריאן גאנם: כן, בתוך יישוב, בתוך היישוב הקלפיות פזורות על פני ריכוזים

יעקב אשר: אבל גם אם הוא לא בן היישוב הזה

ריאן גאנם:  כן, תכף אסביר את זה

תומר רוזנר: תן את הפרישה

ריאן גאנם: אתן את הפרישה, עכשיו אני מדבר על בעלי תפקידים מתוך היישוב

ריאן גאנם:  לצורך העניין, אלה חברי ועדה ומזכירים

וליד טאהא: כאן אין בעיה וגם לא הייתה

ריאן גאנם: הייתה בעיה

וליד טאהא: למה?      

ריאן גאנם: כי מזכיר לא יכול לעזוב את הקלפי

וליד טאהא: לשירותים הוא יכול ללכת?      

ריאן גאנם: כן, אבל הוא צריך לסגור את הקלפי

וליד טאהא: הוא גם יכול היה ללכת להצביע

ריאן גאנם: לא בדיוק

יעקב אשר: לא, כשהוא הולך לשירותים הוא אמור לסגור את הקלפי

ריאן גאנם: בדיוק, הוא סוגר, זה להשבית את הקלפי

יעקב אשר: עכשיו, כשיש שני מזכירים - - -     

ריאן גאנם: בדיוק, עכשיו יש לנו שני מזכירים

יעקב אשר: וזו בדיוק הייתה גם אחת הסיבות

ריאן גאנם: וזה נותן מענה, הוא יכול לצאת

וליד טאהא: זה היה מטומטם עד כדי כך?      

ריאן גאנם: לא אמרתי

וליד טאהא: כן, אני אמרתי

וליד טאהא:   זה היה מטומטם עד כדי כך?     

ריאן גאנם: מה שהיה היה, עכשיו אנחנו מסתכלים על אוקטובר 2023

יעקב אשר: ווליד, עם הפנים קדימה

קריאה: רק למען הסר ספק, היו מזכירים חלופיים - - -      

וליד טאהא: אני הייתי פעם יושב-ראש קלפי, לא מזכיר, אני לא זוכר את התנאים

קריאה: מעולם לא היה - - -     

יעקב אשר: - - - לא היה לגמרי נכשל, זה היה קצת - - -     

ריאן גאנם: מה שעשינו בשינוי העכשווי הוא שבאותו ריכזו בו עובד המזכיר או חבר הועדה, יש קלפי ייעודית לבעלי תפקידים

ריאן גאנם:  הוא הולך אליה ומצביע, ועכשיו הוא לא חייב לצאת לשעה-שעתיים כדי להצביע

ריאן גאנם:  אני מדבר על בעלי תפקידים מאותו יישוב

ריאן גאנם:  לבעלי תפקידים שהם לא מאותו יישוב – עובדים בבחירות שמקבלים על זה היתר: שוטרים, מזכירים וחברי וועדה – יש קלפיות ייחודיות של בעלי תפקידים

ריאן גאנם:  הקלפי הזאת נפתחת שעה לפני - היא נפתחת ב 06:00 – בשביל לתת מענה

יעקב אשר: הקלפיות הללו זה גם דבר חדש

ריאן גאנם: נכון, זה חדש

ריאן גאנם:  בעיקר בשביל לתת מענה לשוטרים

ריאן גאנם:  הם ייכנסו כשהם בדרך לעבודה, לפני שהם מגיעים לשטח, יממשו את זכות ההצבעה שלהם וימשיכו

ריאן גאנם:  בסוף זה גם נותן מענה לבעלי תפקידים, כי יש פרישה ארצית רחבה מאוד

ריאן גאנם:  פרשנו 93 קלפיות ברחבי הארץ לבעלי תפקידים, כך שמרחק הנסיעה המקסימלי שלקחנו בחשבון הוא 35-30 דקות לכל כיוון, למי שהכי מרוחק, בשביל לתת מענה לכולם

זאב אלקין: לנסיעה ברכב או בתחבורה הציבורית?      

ריאן גאנם: ברכב

זאב אלקין: אבל צריך רכב, לא לכל בעל תפקיד יש רכב

יעקב אשר: בדרך כלל מדובר בבעלי תפקידים שהם יותר ממונעים

יעקב אשר:  בעלי התפקידים ששולחים רחוק ממקום המגורים שלהם, הם בדרך כלל אנשים בעלי רכב, לא שולחים אותם באוטובוס ל - - -     

וליד טאהא: האם בתנאי הקבלה מופיעה בעלות על רכב?     

יעקב אשר: תראו זה לא מושלם, אבל זה היה לגמרי מנותק - - -      

ריאן גאנם: יש המלצה לניידות אבל אנחנו לא מחייבים, הוא יכול להגיע גם בתחבורה הציבורית

ריאן גאנם:  אנחנו נותנים מענה שאני חושב שהוא מענה טוב ויעיל

יעקב אשר: גם פתחנו את הרכבת הקלה לכבוד זה

נאור שירי: יש לי שאלה, אגב הרכבת הקלה

יעקב אשר: הינה, למה אני מעיר אותו בכל פעם?     

וליד טאהא: יעקב, אל תעשה בעיות

נאור שירי: זה טיעון שעלה

נאור שירי:  קח את הזמן, אני לא רוצה להפריע באמצע כי זה באמת לא זה, אחרי זה תסביר לי

זאב אלקין: הוא שואל: האם תהיה קלפי למי שנתקע ברכבת הקלה בגלל שיש תקלת חשמל? האם תהיה קלפי למקרים כאלה?      

נאור שירי: אחרי זה אני באמת רוצה את ההסבר מהמקורות או מכל העולם שאתה מגיע ממנו, שאין לי מושג בו, למה מעלית שבת – כן, אבל רכבת קלה – לא? אחרי זה

יעקב אשר: אנחנו מאותו עולם

וליד טאהא: מעלית שבת מתחילה לעבוד ביום שישי

נאור שירי: רק על העניין של האופקי והאנכי

יעקב אשר: השיעור השבועי שלנו יהיה, השיעור בהלכה יהיה כרגיל

וליד טאהא: על אוטומט

ריאן גאנם: בעולם של המעטפות הכפולות, בגלל הריבוי של הקלפיות המיוחדות, הספק הלוגיסטי מקים אתר מיון שמקבל את כל המעטפות הכפולות מרחבי הארץ ותוך X שעות צריך לשנע אותן בחזרה לרשויות עם רשימה מסודרת של כמות מעטפות והכול

ריאן גאנם:  התהליך הזה נעשה על ידי הספק במרכז מיון ייעודי, כשהצוות של משרד הפנים יושב בו ועושה בקרה על כל התהליך הזה

ריאן גאנם:  יום למוחרת, ב-1 בנובמבר, כל המעטפות הכפולות אמורות להגיע לרשויות המקומיות אחרי איסוף ושינוע

ריאן גאנם:       הגשת רשימות

ריאן גאנם:  בתיקון החקיקה הקדמנו את הגשת הרשימות בשבוע, הגשת רשימות תהיה ב-20 וב-21 בספטמבר

ריאן גאנם:  ב-20 בספטמבר מהשעה 09:00 עד השעה 11:00, ב-21 בספטמבר מהשעה 15:00 עד השעה 21:00

ריאן גאנם:  אלה הימים שאנחנו נועלים בהם

ריאן גאנם:  אנחנו מתחילים לטפל בכל הרשימות שהוגשו מיד ב-20 בספטמבר, מבחינת ההקלדות למערכת אביב וכל הבדיקות

ריאן גאנם:  אנחנו ממשיכים את זה ביתר שאת ב-21, מיד עם סגירת הגשת הרשימות

ריאן גאנם:  החלוקה פה היא מחוזית

ריאן גאנם:  הסריקה נעשית בכל מחוז, הוא מקבל את הנתונים שלו וסורק את הדברים

זאב אלקין: אגב, למה ב-20 בספטמבר זה רק לשעתיים? מה היה ההיגיון של זה? זה יום רגיל, למה לפתוח את זה רק לשעתיים?      

יעקב אשר: פספסתי את השאלה

זאב אלקין: השעות של הגשת הרשימות ב-20 בספטמבר זה מ-9:00 עד 11:00 ופתאום זה נסגר, וב-21 בספטמבר זה מ-15:00 עד 21:00

זאב אלקין:  למה לא לתת חצי יום ב-20 בספטמבר? למה שעתיים? זה יום רגיל

ריאן גאנם: אלה תיקוני חקיקה

ריאן גאנם:  רון, אתה רוצה להתייחס? 

זאב אלקין: שעות זה לא תיקוני חקיקה

זאב אלקין:  קבענו תאריכים, לא שעות, אני ישבתי פה

יעקב אשר: רון, בבקשה

רון אלמוג: נכון

רון אלמוג:  הזזנו את התאריכים, ככה השעות היו תמיד: יום רביעי – בבוקר, ושלישי – בצוהריים

ירון עמוס לוי: מה הבעיה להרחיב את השעות?       

רון אלמוג: גם מי שמגיע אחרי, לפי הכלל הרגיל: אם הגעת בזמן אז מקבלים אותך גם אחרי

רון אלמוג:  התהליך לא אמור להיות תהליך ארוך, בסוף זו מסירה של החוברת למנהל הבחירות

זאב אלקין: אבל שעתיים? נניח שהייתם אומרים ארבע שעות, מהשעה 09:00 עד השעה 13:00

זאב אלקין:  מה ההיגיון בשעתיים? זה יום עבודה רגיל, מה ההיגיון להגביל את זה בשעתיים? לייצר לחץ? אנשים יהיו בלחץ

ירון עמוס לוי: מישהו יכול לחזור על הנתון? כמה רשימות יש?     

זאב אלקין: הרי אתם ידעים איך זה עובד

זאב אלקין:  כל מי שמכיר את הפרקטיקה יודע שחלק מהסכמי האיחודים ייסגרו בלילה שלפני–בואך בוקר, עד להגשה

זאב אלקין:  אני מניח שיושב-ראש הוועדה גם מכיר מצבים כאלה, כשהדברים נסגרים בדרך להגשת הרשימות

יהודה זמרת:  היום הראשון הוא היום הרגוע, אין לנו לחץ מיוחד

יהודה זמרת:  ביום השני יש

זאב אלקין: ברור

יעקב אשר: כמה שעות היו בפעם הקודמת, גם שעתיים?     

יהודה זמרת: זה אותו דבר

זאב אלקין: זה לא משנה

וליד טאהא: זה אומר שמספיקות שעתיים ביום הראשון, אם זה יום רגוע? אנחנו משדרים את האווירה הזאת

יעקב אשר: חברים, מאחר וזה לא היה בחקיקה ואנחנו לא שמנו לב לכך - - -     

זאב אלקין:  לא, חקיקה לא קובעת שעות

יעקב אשר: אני לא יודע אם כדאי עכשיו, היום, לעשות את השינוי

יעקב אשר:  תבחנו את זה, תבדקו

זאב אלקין: בטח שאפשר לעשות שינוי

יעקב אשר: לא, תבדקו

זאב אלקין:  אתה לא פוגע באף אחד

יעקב אשר: לא אמרתי: אם אפשר, אמרתי: אם כדאי

יעקב אשר:  לפעמים יש גם מנהגים, אנשים כבר יודעים את השעות ואת הכול

יעקב אשר:  תבחנו את זה

יעקב אשר:  אולי לפחות ביום הראשון, כמו שאומר זאב, תאריכו בשעתיים נוספות

יעקב אשר:  זה נותן מעט יותר - - -     

זאב אלקין: כן, לא שאלתי על היום השני

ירון עמוס לוי: 5,500 רשימות, לצמצם אותן לטווח זמן קצר כזה, אפשר קצת - - -     

יעקב אשר: כן, אבל זה בפרישה ארצית, זאת אומרת זה לא מדד קלפי כמו שכאן

ירון עמוס לוי: עדיין

יעקב אשר: אבל אין היגיון בשעתיים

זאב אלקין: כן, אין היגיון

יעקב אשר: זה לא יום עבודה, זה לא חצי יום עבודה

זאב אלקין: אם היו כותבים בבוקר מהשעה 9:00 עד השעה 13:00, ונניח יום למוחרת מהשעה 15:00 עד השעה 21:00, הייתי מבין

זאב אלקין:  זה – לאלה שנוח בבוקר, זה – לאלה שנוח בערב

זאב אלקין:  יום אחד, יום שני

יעקב אשר: חבר'ה, זה לשיקולכם, אם תרצו לעשות שינוי

יעקב אשר:  אני לא בטוח שנכון לעשות שינוי עכשיו, איך אמרתם תמיד? לא משנים את כללי המשחק אם המשחק התחיל

זאב אלקין: זו הרחבה, זה לא - - -     

יעקב אשר: היה משהו בעניין הזה והיועץ המשפטי לא - - -     

זאב אלקין: אני אשמח לדעת

יעקב אשר: זאב, לא

יעקב אשר:  אני לא רצית להגיע - - -     

ירון עמוס לוי: זה מה שקורה בשמונת החודשים האלה

זאב אלקין: השאלה היא: האם תומר חושב שזה שינוי כללי המשחק תוך כדי המשחק? חוות דעת

יעקב אשר: הלאה, ריאן

זאב אלקין: בטבריה אפשר להשאיר את זה עד השעה 11:00, ליתר ביטחון

יעקב אשר: אתה חותר לסיום?     

ריאן גאנם: כן

נאור שירי: איפה עמית הלוי?      

יעקב אשר: כל אחד והגעגועים שלו

ריאן גאנם: ביום הבחירות אנחנו מקימים בגני התערוכה משל"ט (מרכז שליטה) שאמור לרכז את כל הנתונים והדברים של אותו היום: נתוני אחוזי ההצבעה במהלך היום, פתיחה, סגירה, אירועים שקרו – אני מקווה שלא יהיו אירועים חריגים

קריאה: אתם מפרסמים את האחוזים?      

ריאן גאנם: כן, זה יפורסם בפורטל בכל שעתיים

וליד טאהא: ממוצע ארצי

ריאן גאנם: לא, לפי יישובים

ריאן גאנם:  בכל יישוב אנחנו נראה גם ביחס לאחוז ההצבעה ב-2018, זה ישוקף בפורטל, יהיה לוח שידורים מתעדכן כל הזמן

וליד טאהא: בכל שעתיים?      

ריאן גאנם: כן, בכל שעתיים אנחנו נפרסם את הדברים

ריאן גאנם:  בסוף היום תהיינה לנו תוצאות ביניים

ריאן גאנם:  זה נושא שחשוב שכולם יכירו כי בשונה משנת 2018, בה אם היו פערים בין מועמד למועמד – למשל, פערים של 2,000 מעטפות – והוא צפה שיש לו X חיילים בחוץ, הוא היה יכול להכריז על מועמד כמועמד שזכה, היום זה לא יכול לקרות

ריאן גאנם:  התוצאות הסופיות תהיינה רק אחרי שהוא יקבל את המעטפות הכפולות, כי אי-אפשר לדעת בכל יישוב כמה אנשים שהולכים להצביע במעטפות כפולות יש בחוץ

ריאן גאנם:  מבחינתנו זה שינוי מהותי

ריאן גאנם:  אנחנו לא נפרסם את תוצאות האמת באותו היום, הן תהיינה רק ביום שלאחר מכן, ב-1 בנובמבר, בסוף היום

וליד טאהא: זה לא ימנע מהמועמדים לעשות זאת

ריאן גאנם: יש הרבה שחוגגים בערב וקמים בבוקר - - -     

יעקב אשר: מחכים לקולות הימאים

ריאן גאנם: זהו חברים, מבחינתנו הסקירה היא עד פה

ריאן גאנם:  יש שאלות?     

יעקב אשר: ריאן, תודה רבה

יעקב אשר:  אני מוכרח לציין, אמרתי את זה גם למנכ"ל, אני חושב שהגעתם מוכנים וערוכים בהרבה מאוד דברים

יעקב אשר:  דיברנו על זה, התרענו שאנחנו נודניקים, שנשגע אתכם, שאני רוצה שהעסק יעבוד כמו שצריך

יעקב אשר:  אני רואה שבאמת נעשתה פה עבודה טובה, גם התאמתם את עצמכם לשינויים מהר מאוד וגם עמדתם באתגר של החוברות ששלחתם – על זה הודיתי לך כבר באופן אישי ואני מודה לך גם כאן

יעקב אשר:  כמובן, אנחנו תכף נשמע שאלות

יעקב אשר:      לפני שנעבור לדיון ולשאלות, הייתי רוצה לשמוע גם סקירה מהירה של סיסו, ראש רשות האוכלוסין, לגבי נושא שגם מעניין אותנו - - -     

תומר רוזנר: שני היבטים: שינויי מען, ותעודת זהות חדשות למי שאיבד אותן

יעקב אשר:  בהיבט של לפני הבחירות וביום הבחירות, אם זה שינויי מען ודברים כאלה

יעקב אשר:  וכמובן, ההיערכות שלכם, אם יהיו פקקים או לא

יעקב אשר:  זאת גם שוב הזדמנות לומר לאייל, למנכ"ל ולכל הצוות של רשות האוכלוסין, יישר כוח גדול על המבצע המצוין שנעשה בנושא הדרכונים

יעקב אשר:  אנחנו היינו פה על היציע – דחפנו רצינו, אתגרנו אותכם – אבל באמת מגיע שאפו לשר הפנים שלקח החלטה אמיצה - -     

נאור שירי: ולצוות

יעקב אשר: - - עם הצוות המקצועי – תודה שאתה מזכיר לי

יעקב אשר:  השר לקח החלטה אמיצה, כי כשהצענו את זה כאן בוועדה היו אנשים שאמרו שבלי תורים תהיה אלימות, תהיינה דחיפות, יהיה כאוס

יעקב אשר:  ברוך השם, באמת התמודדו

יעקב אשר:  עכשיו האתגר שלנו הוא שאנשים יוכלו לממש את הצבעתם ביום הבחירות גם אם אבד להם אמצעי זיהוי באותו היום או יום קודם, וגם אם שכחו לעשות דבר כזה או אחר

יעקב אשר:  כמובן, נשמח לשמוע את ההיערכות שלכם בהיבטים שלך

יעקב אשר:  אייל, בבקשה

אייל סיסו: בוקר טוב אדוני היושב-ראש, חברי הכנסת, מנכ"ל משרד הפנים

אייל סיסו:  רק אגיד שאיתי פה בדיון נאיף אינוס – סמנכ"ל הרשות, משה מוטי שוויגר – ראש המטה, עובדיה שאחראי על הלשכות, רונן שאחראי על המחשוב והיועצת המשפטית אודליה שיושבת מאחור

אייל סיסו:  כולם עסקו בנושא

אייל סיסו:  אנחנו כמובן עובדים ביחד עם משרד הפנים בתיאום מלא, בכל נושא ההיערכות של הבחירות

אייל סיסו:       מבחינת רשות האוכלוסין אנחנו עוסקים במספר נושאים

אייל סיסו:  קודם כול, נושא המחשוב

אייל סיסו:  תרמנו מתקן שלנו בהר חוצבים כדי שכל מערך המחשוב יישב שם בצורה מסודרת

אייל סיסו:  בנוסף, תרמנו עוד שני מתחמים שיהיו בשוהם ובעוד מקום

אייל סיסו:  אנחנו גם מסייעים בנושא הזה

אייל סיסו:       מערכת אביב ומערכת מנ"ב – ניהול בחירות

אייל סיסו:  רונן עומד בקשר הדוק עם ריאן בכל נושא המחשוב, כדי לוודא שהכול יעבוד כמו שצריך: שהרישומים נכונים, ששינויי מען יהיו רשומים, כל מה שנדרש

אייל סיסו:       מבחינת הלשכות

אייל סיסו:  קודם כול, אנחנו חלק מההחלטה להשאיר את הלשכה בבני ברק פתוחה מהשעה 08:00 עד השעה 22:00, עד ערב סוכות

אייל סיסו:  גם כדי לתת תעודות זהות למי שצריך אותן לבחירות

אייל סיסו:  לא רק תעודות זהות, גם דרכונים

אייל סיסו:  הלשכה ממשיכה לעבוד

אייל סיסו:  שלחו לי שאלה לפני כמה דקות, עם או בלי קשר לוועדה, אנשים שצריכים תעודת זהות

אייל סיסו:  אמרתי: תיגשו לבני ברק, אפשר להגיע, לגשת בלי תור, לעשות שם עכשיו תעודות זהות – לא להמתין ליום הבחירות – וכמובן, לשאר לשכות רשות האוכלוסין

תומר רוזנר: תפרסמו את זה

אייל סיסו: זה מפורסם

יעקב אשר: היועץ המשפטי אומר שצריך לפרסם את זה

אייל סיסו: זה מפורסם באתר

יעקב אשר: צריך לפרסם את זה גם בהיבט של הבחירות

אייל סיסו: כן

וליד טאהא: תושב המרכז יכול לגשת לבני ברק, אבל תושב הצפון - - -     

יעקב אשר: הלשכות פתוחות בכל - - -     

אייל סיסו: כל הלשכות - - -     

וליד טאהא: יש לשכות פתוחות ללא תורים גם בצפון ובדרום?     

אייל סיסו: לא

אייל סיסו:  כל הלשכות בארץ פתוחות, 55 לשכות פתוחות כרגע בצורה רגילה, אפשר להזמין תור

אייל סיסו:  יש תורים, תיכנסו ל-GoVisit , זו מערכת זימון התורים החדשה

יעקב אשר: אין כרגע דיווח על פקק מטורף שקיים בגלל דרכונים או משהו אחר

אייל סיסו: אין פקק, אפשר לגשת

אייל סיסו:  בנוסף, יש לנו את הלשכה בבני ברק שפתוחה כל יום ללא תור מהשעה 08:00 עד השעה 22:00

אייל סיסו:  הלשכה עובדת, מקבלת, אין שם לחצים

אייל סיסו:  אני אומר לכם, זה בסך הכול עובד בצורה מצוינת

אייל סיסו:      מבחינת הנפקת תעודת זהות ביום הבחירות

אייל סיסו:  נפתח 9 לשכות שלמעשה תהיינה פתוחות מהבוקר עד השעה 20:00, כאשר קבלת הקהל תהיה עד השעה 18:00, למי שצריך תעודת זהות חירום

אייל סיסו:  זה בחלוקה, פרישה גיאוגרפית: תהיינה לנו שתיים בצפון – בקריות ובעפולה; במרכז הן תהיינה בראשון לציון, בפתח תקווה, בכפר סבא, בבני ברק ובירושלים; ובדרום – הן תהיינה באשדוד ובשדרות

אייל סיסו:  מי שיצטרך ביום הבחירות תעודת זהות, כמובן שיוכל לגשת ולהנפיקה מיידית

תומר רוזנר: שאלה ספציפית לגבי האנשים שינפיקו תעודות זהות באוקטובר

תומר רוזנר:  מן הסתם לוקח זמן עד שאתם מנפיקים את תעודת הזהות הביומטרית, מי שיעשה את התהליך הרגיל במהלך אוקטובר מן הסתם לא יספיק לקבל אותה, או בחלק מהמקרים

אייל סיסו: סביר להניח שבחלק מהמקרים אנשים לא יספיקו לקבלן

אייל סיסו:  כמובן, יוכלו לגשת ללשכות האחרות ולבקש באותו היום

יעקב אשר: ולהוציא מה?     

תומר רוזנר: בתעודה הזמנית הוא יוכל להשתמש?     

אייל סיסו: כן, במשך שלושה חודשים

תומר רוזנר: הוא יוכל להשתמש

אייל סיסו: כן

יעקב אשר: זה לא מפריע לו, זו לא בעיה

תומר רוזנר: בתעודה שהוא מקבל כשהוא - - -     

יעקב אשר: הוא מזמין תעודת זהות ביומטרית - - -     

אייל סיסו: כשהוא מזמין תעודת זהות ביומטרית הוא מקבל תעודה וספח

אייל סיסו:  הוא יכול - - -     

תומר רוזנר: הוא יכול להשתמש בה

יעקב אשר: הוא יכול להצביע

וליד טאהא: אבל אפשר להצביע באמצעי זיהוי, נוסף לתעודת הזהות

יעקב אשר: כן

אייל סיסו: דרכון ורישיון נהיגה

וליד טאהא: יש רישיון נהיגה, דרכון

שי חג'ג': אני ראש מועצת מרחבים ויושב-ראש מרכז השלטון האזורי

שי חג'ג':  אייל, למה בדרום זה לא בבאר שבע שזו העיר הגדולה? למה בשדרות?      

אייל סיסו: בדרום אנחנו פותחים באשדוד ובשדרות

שי חג'ג': אני שואל: מה ההיגיון לפתוח בשדרות שהיא עיר קטנה, לעומת באר שבע שמכילה את כל הפזורה הבדואית ו-250,000 תושבים וכו'? למה לא בבאר שבע במקום בשדרות?     

אייל סיסו: זו הייתה החלטה שלנו, זו החלטה שניתן לשנות

שי חג'ג': תשנו אותה

יעקב אשר: תבדקו

יעקב אשר:  תחליטו אם - - -     

אייל סיסו: יש גם את אשדוד

אייל סיסו:  העובדה שהיא לשכה גדולה - - -     

שי חג'ג': אשדוד לא קרובה לבאר שבע, בטח לא לפזורה הבדואית

שי חג'ג':  באר שבע היא המטרופולין של הדרום,  אם כבר פותחים בדרום זה צריך להיות בבאר שבע

יעקב אשר: תבדקו את זה

אייל סיסו: נאיף מתקן אותי

אייל סיסו:  בגלל שהלשכה באר שבע יושבת בקרית הממשלה וכדי לפתוח את קריית הממשלה צריך להפעיל שם את כל מערך הביטחון של קריית הממשלה, החלטנו לפתוח באשדוד שזו לשכה פרטית שלנו

אייל סיסו:  החלטנו בישיבה בשבוע שעבר שנתגבר גם בשדרות, כדי שתהיה עוד לשכה

אייל סיסו:  זהו עקרונית, אם יש שאלות נשמח לענות

תומר רוזנר: לגבי שינויי מען

תומר רוזנר:  באופן רגיל שינויי מען נעשים באמצעות האתר, עד כמה שאני מבין

אייל סיסו: כן

תומר רוזנר: אבל יש הגבלה של אנשים ששינו מען בשנה האחרונה, איך אתם נערכים לעניין הזה?     

אייל סיסו: עובדיה, אתה רוצה להתייחס?      

עובדיה בן נון: אני מנהל אגף לשכות

עובדיה בן נון:  באופן שוטף, גם באתר המקוון, מי שמשנה כתובת עד לתאריך מסוים שקבעה ועדת הבחירות – הכתובת משתנה

עובדיה בן נון:  מעבר לתאריך הזה הוא כבר יצטרך להצביע במקום הקודם

תומר רוזנר: זה ברור

תומר רוזנר:  אבל יש הוראה בחוק לגבי אנשים ששינו מען בשנה האחרונה, בדרך כלל הם לא יכולים לשנות

עובדיה בן נון: לא, הוא יכול לשנות כל עוד הספר לא נגזר

תומר רוזנר: אם כך, יש פה בעיה

תומר רוזנר:  למיטב זיכרוני, הוראת החוק קובעת שמי ששינה מען בשנה האחרונה צריך להוכיח, זה לא שינוי אוטומטי, הוא חייב לעשות את זה בלשכה

תומר רוזנר:  האם ההוראה הזאת מיושמת?         

אודליה אדרי: כן, בוודאי

תומר רוזנר: זה לא מה שבן נון אמר

אודליה אדרי: הוא לא התייחס לעניין הסעיף הזה בחוק

תומר רוזנר: מה ההיערכות שלכם לעניין הזה?      

יעקב אשר: תסבירי שוב

אודליה אדרי: אני מהלשכה המשפטית ברשות האוכלוסין וההגירה

אודליה אדרי:  אכן, שינוי המען באתר האינטרנט נעשה בכל המקרים מלבד במקרים חריגים שדורשים הוכחה בפני פקיד הרישום

אודליה אדרי:  במקרה של שינוי מען בתוך 12 חודשים משינוי קודם, צריך לגשת ללשכה

אודליה אדרי:  זה שירות שניתן ללא תור

אודליה אדרי:  אתה יכול ללכת, להציג את הראיות ואישור רשות מקומית או מועצה מקומית, וזה נעשה במקום

אודליה אדרי:  זה גם ספח

אודליה אדרי:  כמובן, בתוך המגבלה של חצי שנה לפני בחירות, שזו בדיקה אחרת

יעקב אשר: עוד לפני שנתחיל לשמוע את חברי הכנסת ואת מרכז השלטון המקומי וכו', הייתי רוצה לשמוע מהמשטרה

יעקב אשר:  מה ההיערכות שלכם לקראת יום הבחירות? גם בהיבט הרגיל של הבחירות על כל המורכבות שלה, איך ההיערכות שלכם? מה החידושים? איך אנחנו שומרים על טוהר הבחירות וכו'

יעקב אשר:  וגם בהיבט שלצערנו הרב נמצא היום על השולחן בנושא הזה, החיבור בין הפשיעה – במגזר הערבי במיוחד – לבין הבחירות

יעקב אשר:  לצערנו, יש לפשיעה קשר לפעמים, כבר ראינו כמה קורבנות שמגיעים דווקא מהתחום הזה

יעקב אשר:  בבקשה, תתחיל עם הסקירה הכללית ואחר כך - - -      

דוד שריקר: אני דוד שריקר, ראש מינהלת התיאום לבחירות במשטרה

יעקב אשר: אתה הממונה על הבחירות מטעם המשטרה

דוד שריקר: כן

דוד שריקר:  אנחנו עושים עבודת מטה סדורה ברמת התחנה, מרחב, מחוז, ובסוף אישור תוכניות של המפכ"ל מול משרד הפנים

דוד שריקר:  המטרה שלנו היא לאפשר קיום הליך בחירות תקין על פי חוק ואת מימוש זכות הבחירה של התושבים

דוד שריקר:  אנחנו נערכים לשמירה על הסדר הציבורי, ביטחון הנפש והרכוש, ויש לנו תוכניות לכך

דוד שריקר:       טיפול בעבירות של טוהר בחירות

דוד שריקר:  אנחנו פורשים ניידות הונאה סביב ריכוזי קלפי

דוד שריקר:  במידה ויש איזשהו אירוע שמצריך התערבות משטרה, יש לנו שוטרים בריכוזי קלפי על פי מפתחות

דוד שריקר:  במגזרים מסוימים גם הגדרנו שוטר חובה שנמצא במקום

דוד שריקר:       הליך פתיחת אירוע: אם מזכיר קלפי רואה בתוך הקלפי איזשהו אירוע הוא מחייג 100, פותח אירוע ואנחנו מיד מגיעים

דוד שריקר:  במקביל, מזכיר הקלפי יודע מי השוטר שנמצא בריכוז הקלפיות, אם צריך את עזרתו הוא יכול לקרוא לו

יעקב אשר:  ישירות

דוד שריקר: כן

דוד שריקר:  אני מזכיר שאין מצלמות גוף בתוך הקלפי, על פי החלטת משרד הפנים

דוד שריקר:  אני חושב שבמסגרת טוהר הבחירות כדאי להיערך לזה בפעם הבאה, כי זה היה גם בפעם הקודמת

יעקב אשר: אמרנו את דעתנו בוועדה

תומר רוזנר: השוטר יכול, למה לא?     

דוד שריקר: לא על השוטר, בתוך הקלפי

יעקב אשר: לא, הוא מדבר על המפקחים שיהיו על הנושא

דוד שריקר: מפקחי טוהר הבחירות שלכם

יעקב אשר: אמרנו דבר אחד: או שזה יהיה על הכול או שזה לא יהיה על כלום

יעקב אשר:  זאת אומרת, זה לא יהיה  - - -     

דוד שריקר: כמו בכנסת

דוד שריקר:  להיערך לפעם הבאה, אנחנו מודעים לפעם הזאת

יעקב אשר: דיברנו על זה בוועדה וזה מה שאמרנו, לא רצינו להתחיל בשלבים

תומר רוזנר: - - -     

יעקב אשר: אני לא יודע

יעקב אשר:  כל שוטר יפעיל - - -     

נאור שירי: לרוב המצלמות לא עובדות

יעקב אשר: אני לא מבין בזה

דוד שריקר: אנחנו עובדים גם מול משרד הפנים, במתן הנחיות מקצועיות למארגנים בנוגע לעקרונות האבטחה והסדר, ותנועה ורישוי בהפגנות ובתהלוכות

דוד שריקר:  יש לנו היערכות מיוחדת לכך גם על ידי המחוזות, כל מפקד מחוז מבצע את הבדיקות האלה בשטח שלו

דוד שריקר:      טרום הבחירות

דוד שריקר:  אנחנו נערכים במרחב הפלילי ובמרחב הרשתי

דוד שריקר:  בתחום טרור ופח"ע זה יכול לשנות לנו את תמונת המצב ביום הבחירות, גם לכך אנחנו נערכים בפקודות העבודה שלנו

דוד שריקר:  אנחנו גם נערכים לנושא של אישים מאוימים, אנחנו מגדירים את רמת האיום לאנשים מכהנים

דוד שריקר:       יום הבחירות

דוד שריקר:  בנושא של היערכות למבצע בנוגע לטוהר הבחירות, יש לנו חוץ מהמעטפת שהיא סביב הקלפי גם מעטפת בתחום המחוז

דוד שריקר:  יש לנו דֵּסְק משותף של חקירות, נציג מל"ל ונציג שב"כ שיושבים איתנו בנוגע לניתוח של אירועים כאלה ואחרים

דוד שריקר:  יש לנו מכלולי שליטה בכל המחוזות

יעקב אשר: יש לכם מודיעין על כל מיני דברים שקורים? מקומות שמתפתח קרב רציני או  - - -     

דוד שריקר: כבר עכשיו יש דֵּסְק משותף לגבי הלכי רוח, לגבי שיתוף פעולה עם גורמי מודיעין כאלה ואחרים

דוד שריקר:  אנחנו לאחר דיונים בנושא בעקבות דיון שהיה במל"ל – אם אתה מכיר אותו – ודיון של משרד ראש הממשלה בנושא

דוד שריקר:  אנחנו מפיקים דו"ח יומי ושבועי למי שצריך לקבל את זה, בנושא של מאוימים, של טוהר בחירות, של אישים כאלה ואחרים

יעקב אשר: הבעיה שלי היא עם המילה אישים, כי יכולים להיות גם מועמדים שהם עוד לא אישים, הם עוד לא מכהנים והם עוד לא מוגדרים כאישים

דוד שריקר: מועמדים שאינם מכהנים הם תחת משרד הפנים, באחריות משרד הפנים

תומר רוזנר: מה זאת אומרת?     

דוד שריקר: אם הוא הגיש מועמדות, הוא בשרוול של משרד הפנים

יעקב אשר: אני רוצה להבין

אייל סיסו: מועמד הוא אזרח

דוד שריקר: נכון

אייל סיסו: עובד רשות מקומית – האחריות היא על הרשות המקומית, משרד הפנים מסייע במימון של האבטחה

יעקב אשר: אבל אני שואל: מה קורה עם מועמד שמאוים? אתה מסתכל על ראש עיר מאוים, סגן ראש עיר מאוים

דוד שריקר: נכון

יעקב אשר: אדם שהוא מועמד ויודעים שהוא כנראה הולך לזכות, או שיש סיכוי גדול שהוא יזכה, כבר הופך להיות אישיות, שיכולה גם להיות מאוימת

יעקב אשר:  האם אתם יודעים לתת פתרון גם לעניין הזה? כי הוא לא אישיות פוליטית

דוד שריקר: היה לנו דיון בנושא והיועצת המשפטית שלנו אמרה שזה באחריות משרד הפנים ויש לכך תקציב שניתן לנושא

דוד שריקר:  זה השרוול של משרד הפנים, שאמור לטפל

דוד שריקר:  נכון שיש פה ויכוח

יעקב אשר: הוויכוח יהיה פה

יעקב אשר:  אם יש ויכוח, זה המקום לוויכוח

רועי הראל: אני רועי הראל, מהמשרד לביטחון לאומי

רועי הראל:  ביום רביעי הקרוב מתקיים דיון ייעודי בסוגיה הזאת – ראשי הרשויות או מועמדים מאוימים, וארגוני הפשיעה – בוועדה לביטחון לאומי

רועי הראל:  יגיעו גם הגורמים הרלוונטיים לנושא הזה מגופי הביטחון

יעקב אשר: כן, אבל יש פה שאלה אחרת

רועי הראל: שאלה לגבי מי דואג לאבטחה או הגנה אם אדם מאוים

יעקב אשר: האחריות

יעקב אשר:  הוא לא רק דואג לאבטחה, הוא גם לוקח אחריות בסופו של דבר

יעקב אשר:  הם לא משרד - - -     

רונן צור: הם לא עובדי מדינה, הם לא עובדי ציבור

יעקב אשר: לא

יעקב אשר:  אבל גם משרד הפנים – מה היכולת שלך להגן על אנשים? להגן על הפקידים שלך?     

נאור שירי: אדוני היושב ראש, אני רק מדייק, הדיון ביום רביעי יעסוק במעורבות של גורמי פשיעה בבחירות לרשויות המקומיות

נאור שירי:  אני רק מדייק כי זה לא עוסק - - -     

יעקב אשר: כן, זה לא נותן תשובה

רועי הראל: נכון, זה אחד הנושאים

יעקב אשר: אני מתאר לעצמי שזה יעלה

נאור שירי: זה אחד הנושאים גם פה בשולחן

נאור שירי:  עדיין, גם ביום רביעי נקבל את אותן התשובות

יעקב אשר: רגע

יעקב אשר:  אני הייתי רוצה לשמוע את עורך הדין זמרת

יהודה זמרת: אני אסביר

יהודה זמרת:  לפחות בשלב הזה, המועמדים הם אזרחים לכל דבר ועניין

יהודה זמרת:  משטרת ישראל אחראית לאבטח את אזרחי מדינת ישראל, המשאבים, הידע, היכולת וגם הסמכויות נמצאים בידיים שלה

יהודה זמרת:  משרד הפנים מנהל את הבחירות ויש לו את התפקידים שלו במסגרת ארגון הבחירות, אבל הוא עדיין לא אחראי לאבטח את - - -     

נאור שירי: אדוני היושב-ראש, אני חושב שפה – במחילה, בתשובה שלך – בדיוק נעוצה הבעיה

נאור שירי:  אנשים ששמים את עצמם, בטח ובטח ברשויות שמועדות לפורענות ויש מספיק כאלה לא רק במגזר הערבי - - - יש לנו נטייה תמיד לחשוב על המגזר הערבי, גם במגזר היהודי יש פשיעה ברשויות המקומיות

נאור שירי:  עצם זה שאנחנו מתייחסים או המערכת מתייחסת - - -      

וליד טאהא: וואלה, הפתעת אותי

נאור שירי: חכה, עוד מעט אני אפתיע

וליד טאהא: איך אתה אומר כזה דבר?     

נאור שירי: מה?     

וליד טאהא: השתגעת? זה לא רק במגזר הערבי?     

נאור שירי: אתם לומדים הכול מהיהודים, אל תתבלבל

נאור שירי:  אתם למדתם הרבה דברים מהיהודים, נכון? עכשיו אני אומר, באווירה פחות מבודחת - - -     

וליד טאהא: אני כמובן לועג

נאור שירי: אני יודע

וליד טאהא: יש מי שדואג שילבישו את זה

נאור שירי: לא, ממש לא

נאור שירי:  אולי ביום שנפסיק להתייחס לנרצחים רק כחברה הערבית,ונתחיל לדבר בחברה הישראלית, זו תהיה התחלה של התחלה של פתרון ברמת הקונספט

נאור שירי:  כשאנחנו מתייחסים לבן אדם שמעמיד את עצמו לבחירות, מאוים, יורים עליו, פוגעים במשפחתו, מתייחסים לזה כמו שאתה אמרת – ואני לא שופט אותך לרעה, כי בן אדם רגיל שמשטרת ישראל אחראית לביטחון האישי שלו, אדם שהולך ביישוב ואין שום - - -     

יעקב אשר:  לא, לא

נאור שירי: לא, הוא אמר

נאור שירי:  אני מבין עברית

יעקב אשר: גם אני מבין עברית למרות שנראה שלא

נאור שירי: עברית אני דווקא בטוח שאתה מבין

וליד טאהא: היושב-ראש, במשפט

וליד טאהא:  אם אני מתרגם את מה שאני שמעתי - -     

יעקב אשר: כן

וליד טאהא: - - לפחות בחברה הערבית, מועמד שמאוים – אין אף אחד שמגן עליו

נאור שירי: גם בחברה - - -     

וליד טאהא:  לא

וליד טאהא:  בחברה הערבית, כי זה קורה כל יום

וליד טאהא:  אני דווקא מסכים עם הטיעון שלך, פשיעה יש בכל מקום, ניסיון להשתלט על מוקדי כוח וכסף יש בכל מקום

וליד טאהא:  את זה שמתייגים חברה ספציפית אנחנו מבינים, זה מסוכן מאוד

וליד טאהא:  החבר'ה רבים פה על הסמכות, מי אחראי על מה, ובינתיים אין מי שיגן על המועמדים

יעקב אשר: אנחנו העלינו את הנקודה הזאת כי אני חושב שעם כל הכבוד למשרד הפנים, קודם כול, זה משהו בין-משרדי שאתם צריכים לפתור

רועי הראל: אנחנו לא מתעלמים מזה, בגלל זה יש דיון על זה ביום רביעי

נאור שירי: אין דיון - - -     

יעקב אשר: רגע

יעקב אשר:  דיון בוועדה זה דבר חשוב ונחמד – סליחה, אל תעזרו לי – אפשר להפיק ממנו תועלת, אפשר לאתגר ובאמת רואים תוצאות

יעקב אשר:  אני יודע את זה, זה המקצוע שלי

יעקב אשר:       אני רק אומר דבר אחד, אני אומר כאן ועכשיו, אתם מדברים על אישים

יעקב אשר:  אצלכם איש פוליטי, או אישיות פוליטית מאוימת, זה אדם שנמצא היום בתפקיד והוא מאוים

יעקב אשר:  אני אומר שאדם שמועמד לתפקיד והופך להיות מאוים – אני לא מדבר במשך כל ארבע השנים, בטח כשאנחנו מגיעים ל-money time - - - היועץ המשפטי אומר לי שהוא מתאר לעצמו, או שהוא יודע, שהיו כאלה שהסירו מועמדות בגלל לחצים כאלה

וליד טאהא: נכון

יעקב אשר: עם כל הכבוד, משרד הפנים למרות שהוא נקרא משרד הפנים, הוא לא אחראי על המשטרה

יעקב אשר:  הוא לא יודע, אין לו את הדרכים לעשות את זה

יעקב אשר:  יכול להיות שיש דברים שאתם צריכים לתאם ביניכם

יעקב אשר:  אני מבקש מהמשטרה, אם זה במשרד לביטחון לאומי, ובמשרד הפנים, להגיע להסדרה של העניין הזה

יעקב אשר:  אני חושב – אני אומר לכם את נטיית ליבי ולא בגלל שמנכ"ל משרד הפנים יושב לימיני – שזו אחריות של המשטרה

יעקב אשר:  אתם צריכים לדעת לסווג את האנשים ולהגן עליהם

דוד שריקר: ברור, זה מבוצע

דוד שריקר:  הפער היה לגבי המימוש, לגבי מה צריך, מה הסף, מה האיום

יעקב אשר: ההבדל בין מימוש ללא מימוש, זה ההבדל בין חיים למוות

דוד שריקר: ברור, אבל אנחנו לא מתעלמים מזה, בגלל זה העלנו את זה

יעקב אשר: מה הבעיה? זה כסף?     

דוד שריקר: התקציב נמצא במשרד הפנים

רונן צור: תקציב לְמָה? תספר לי, אני לא יודע

דוד שריקר: זה מה שקיבלתי מהנתונים של היועמ"שים שלי, שהיו

יעקב אשר: אני מבקש שעוד בטרם ההתכנסות - - - 

דוד שריקר:  רגע, תנו לי לסיים

דוד שריקר:  אנחנו לא מתעלמים מהנושא הזה, בגלל זה לשכת המפכ"ל והמפכ"ל מעורבים בזה אישית

דוד שריקר:  יש גם דיון פנימי שלנו בנושא, גם נציג משרד הפנים ישב איתנו בדיון הזה

דוד שריקר:  לא הגענו להסכמות, אבל אנחנו נגיע ונפתור את הבעיה

דוד שריקר:  המפכ"ל לא מתעלם מזה וזה על השולחן שלו

וליד טאהא: המשטרה אחראית על שלומם של האזרחים, מועמד הוא לא אזרח?      

דוד שריקר: הוא אזרח

וליד טאהא: כשהוא הופך להיות מועמד הוא מתחיל להיות מוגדר אחרת? הוא לא אזרח שגם עליו אתה צריך להגן?      

דוד שריקר: אתה לוקח את זה למקום אחר לגמרי

וליד טאהא: לא, אני באמת שואל לעניין

יעקב אשר: אתה שואל היטב

דוד שריקר: משטרת ישראל אחראית על שלום הציבור ורכושו ואנחנו יושבים על הנושא הזה ונפתור את הבעיה הזאת

נאור שירי: אדוני היושב-ראש, אפשר?     

יעקב אשר: אני מבקש, ולא לחכות ליום רביעי או ליום אחר, ואני מעביר דרכך פנייה למשטרה ולמפכ"ל המשטרה

יעקב אשר:  הנושא הזה לא יכול להישאר פתוח, זה בכל יום

דוד שריקר: אנחנו העלינו את זה, אנחנו יזמנו את הדיון הזה

יעקב אשר: מצוין, כרגע אני לא בא בטענות לאף אחד

יעקב אשר:  אני יודע לבוא בטענות, כרגע אני נותן צ'אנס לפתור את זה, אני מבקש

יעקב אשר:  אנחנו נעקוב אחרי זה ואם נצטרך נעשה עוד דיון בשבוע הבא כדי לראות שהעניין הזה נפתר

יעקב אשר:  לא יכול להיות שב-money time, בתקופה הכי קשה של הדבר הזה, אנשים יצטרכו לחשוב האם להיכנס לפוליטיקה או לא, האם לרוץ לשרת את העיר שלהם או לא, בגלל דברים כאלה, בגלל שיש איזושהי מריבה על תקציב כזה או אחר

יעקב אשר:  אני רואה שהאחריות מוטלת על משטרת ישראל בסוף

יעקב אשר:  יש לכם בעיות פרוצדורה? תפתרו ביניכם

נאור שירי: אדוני היושב-ראש, במחילה, האחריות היא עלינו, היא לא האחריות של משטרת ישראל

נאור שירי:  האחריות היא עלינו, על שר שיבוא ויגיד: לא יכול להיות שעל סמל שלטון במדינת ישראל – ולא אחד – יורים, הורגים אותו, ואנחנו מתנהלים פה באווירה של: סבבה, ביום רביעי יש דיון, נפנה, נעקוב

נאור שירי:       עם כל הכבוד, אני גם פניתי אליך במכתב רשמי כי ידעתי שאתה בין הזמנים ולא רציתי להפריע לך, אבל זה היה אמור להיות הדיון היום

נאור שירי:  סמלי שלטון במדינת ישראל נרצחים, עזוב מאוימים, והכול בסדר בסך הכול

נאור שירי:  אפשר ליפול על המשטרה, למה ליפול עליה? הם מתוחים, מה זה מתוחים? מקצה לקצה, הם כבר נקרעים

נאור שירי:  כל שני וחמישי יש פה אירוע מז'ורי, אף אחד לא מדבר על זה

נאור שירי:  כסף שעבר מפה לשם? אין כסף, אם הדיון הוא כסף – אין כסף

נאור שירי:  אם השר יבוא ויגיד: אני שם את זה עכשיו, לא יכול להיות שיש בחירות עוד פחות מחודשיים ואנשים יורים במועמדים והכול בסדר - - - תאר לך, חס וחלילה, שהיו יורים במועמדים לכנסת? חס וחלילה שהם היו גם יהודים

נאור שירי:  חס וחלילה, כי על ערבים זה סבבה, מנרמלים את זה

יעקב אשר: שלא לדבר על חרדים, חס וחלילה

נאור שירי: זו החברה הערבית, אלה מספרים שונים

נאור שירי:  אנחנו מתייחסים לזה כמספרים שונים, זו הזיה

נאור שירי:  אנחנו מדברים פה על ימים של פבלו אסקובר במדינת ישראל, זה המצב

נאור שירי:  עכשיו אני שואל אותכם גם שאלה נוספת: נגיד ונבחרו

נאור שירי:  עכשיו יורים על מועמדים, אתה רואה שברשות הזו יש כנראה עניין לארגון פשיעה כזה או אחר להיכנס לרשות, מה עושים ביום שאחרי? נבחר ראש רשות כזה או אחר, אם הוא שרד את התקופה הזו – לא רק מבחינה אמוציונלית, אם הוא פיזית שרד, כי היום זה גם הישג – מה עושים ביום שאחרי? על זה צריך דיון

נאור שירי:  לא היום, לפני חודשיים

נאור שירי:  זה מה שהיינו צריכים לעשות במקום חוק טבריה הבזוי

יעקב אשר: איך הגעת לטבריה?     

נאור שירי: כי בזה התעסקנו פה, בשטויות שאתם מביאים, במקום שנתעסק בחיים האמיתיים

יעקב אשר: תודה לחבר הכנסת נאור שירי, אני רואה שניצלת את הזמן למנוחה

יעקב אשר:  אני אענה לך כדלקמן, הדיון כרגע הוא דיון שתוכנן עוד קודם, לגבי הנושא של הבחירות

נאור שירי: אני פניתי אליך שנעשה דיון על זה, במיוחד

נאור שירי:  למה לא עושים על זה דיון?     

יעקב אשר: רגע, אני רוצה לומר לך שכבר בקדנציה הקודמת שאתה היית חלק ממנה - - -     

נאור שירי: לא הייתי פה יעקב, תעזוב אותי

יעקב אשר: לא היית פה, אבל היית חלק ממנה

נאור שירי: הייתי חלק מעשר קדנציות אחרות, לא איכפת לך?     

יעקב אשר: תיתן לי לסיים כי אחרת אני עלול להתרגז

נאור שירי: בבקשה, כי תמיד איכשהו אנחנו מגיעים לפעם הקודמת

נאור שירי:  לא, אתה עדיין לא בעלייה, אסור לך להתרגז

זאב אלקין: הוא מתגעגע לקדנציה הקודמת, מה אתה רוצה מהיושב-ראש?      

יעקב אשר: בדיוק, זאב יעזור לך

יעקב אשר:  אז התקבלה החלטה שוועדת הפנים מתפצלת לשני נושאים: בנושא פנים והגנת הסביבה, ונושא של משטרה, כב"ה (כבאות והצלה), ביטחון פנים והכול

יעקב אשר:  אני לא נוהג לעשות דיונים שהם תחת אחריות של קולגה אחרת, גם אם הוא מעוצמה יהודית – תן לי לדבר, אל תפריע לי באמצע, אני בעלייה

נאור שירי: אני רק רוצה לתקן, זה באחריותנו

יעקב אשר: לא, אתה תתקן אותי, תמיד אתה מתקן אותי

יעקב אשר:  רגע, הכול באחריותנו, כחברי כנסת

יעקב אשר:  אם אתה שואל אותי, אני בטוח שאתה תגיע לדיון, יכול להיות שגם אני אגיע לדיון

יעקב אשר:  אני חושב שזה דיון חשוב, שתהיה שם צמרת משטרת ישראל בעניין והכול

יעקב אשר:  אני ביקשתי בדיון הזה – וביקשנו את זה גם מהמשטרה באופן אישי – אני רוצה להתייחס לעניין הזה פה בגבולות הגזרה שאנחנו יכולים

יעקב אשר:  בדבר הזה לא צריך להיות פָּתוֹס, לא צריכה להיות תחרות בפָּתוֹס

יעקב אשר:  אני יודע מה זה ראש עיר מאוים וברוך השם שאנחנו לא יודעים מה זה ראש עיר שנפצע או נרצח או שלמישהו מהמשפחה שלו קורה משהו, זה דבר איום ונורא

יעקב אשר:  אם זה ייכנס – דקה, אל תתחרה איתי עכשיו בפָּתוֹס

נאור שירי: עוד לא פתחתי את הפה

יעקב אשר: רגע, אני אומר שאף אחד לא חושב שבגלל שזה קורה היום יותר במגזר הערבי, זה לא מדאיג אותנו

יעקב אשר:  זה מדאיג אותנו

נאור שירי: יעקב, אני אומר לך, זה בדיוק זה

יעקב אשר: זה קורה כאן במדינת ישראל ואנחנו רואים את התופעה הזאת בחומרה רבה מאוד

יעקב אשר:  אני קודם כול, רוצה כרגע, לפחות במה שקשור לוועדה שלנו - - -     

נאור שירי: אבל זו ועדה שלנו

נאור שירי:  נבחרי ציבור בשלטון המקומי – אני יודע שזה מוזר – הם תחת ועדת הפנים

יעקב אשר: זאב, אתה רוצה להסביר לו מה הסמכויות של כל ועדה? אתה פיצלת את זה בפעם הקודמת

נאור שירי: עוד פעם אני פיצלתי?     

יעקב אשר: לא, זאב, אמרתי שהוא

נאור שירי: שהוא ייתן את התשובות

זאב אלקין: גם אני לא פיצלתי

נאור שירי: אבל למה זה קשור עכשיו?     

וליד טאהא: יעקב, אני הייתי בקטע של הפיצול

וליד טאהא:  לוועדת הפנים יש את כל הסמכות לעשות את הדיון ששירי מדבר עליו

יעקב אשר: לעשות דיון, יש פה - - -     

וליד טאהא: קודם כול, זו הזכות להתמודד, להיבחר

וליד טאהא:  אחרי זה מגיע הקטע הנוסף

יעקב אשר: ווליד, במקום שנמשיך הלאה לשמוע את המשטרה בעניין הזה, אנחנו עכשיו עושים - - - סביב סמכויות

יעקב אשר:  תו לו לדבר

נאור שירי: אני אתן לו לדבר, אני פשוט יודע שאין לו תשובות

נאור שירי:  ליבי באמת יוצא אליו

נאור שירי:  לא אגיד שהוא מסכן,  ליבי יוצא אליו כי למשטרת ישראל אין תשובות לזה

יעקב אשר: איך אתה יודע?     

נאור שירי: אני אומר לך שאין תשובות כי אנשים נרצחים ברחובות

יעקב אשר: אבל תן לו לסיים ותגיד את זה

נאור שירי: בבקשה

וליד טאהא: תשאל אותי, אני אגיד לך איך הוא יודע, אני יודע

זאב אלקין: אפשר להציע פתרון לשניכם? אם רוצים לקיים דיון בנושא הזה, אפשר לקיים דיון משותף של שתי הוועדות

וליד טאהא: אפשר גם

יעקב אשר: נכון

נאור שירי: למה לא ענית למכתב שלי? לדיון? היינו עושים את הדיון

נאור שירי:  מה הבעיה? בגלל שאני מהאופוזיציה? הייתי מחתים גם מהקואליציה

יעקב אשר: היינו בעדך

יעקב אשר:  שלחת לי באמצע החופש, באמצע "בין הזמנים" - -     

נאור שירי: גם החופש שלי, גם "בין הזמנים" שלי

יעקב אשר: - - על החובות וזה טופל

נאור שירי: נכון, טוב ששלחתי לך

וליד טאהא: הוא לא ענה לי על מכתב מלפני שלושה חודשים, זה בסדר

יעקב אשר: אני מבקש לתת לנציג המשטרה להמשיך הלאה בסקירה שלו

דוד שריקר: אני מזכיר, אנחנו אחראים על שלום הציבור ורכושו

דוד שריקר:  הדיון בנושא הזה קיבל אצלנו משנה תוקף והמפכ"ל מטפל בזה אישית, הוא גם יזם מספר שיחות כדי לקדם את הדבר הזה וזה על שולחנו לא מעכשיו אלא מלפני מספר ימים

דוד שריקר:  הוא מקדם את זה ועשינו דיונים גם בנושא המשפטי

דוד שריקר:  אנחנו נעדכן את השותפים שלנו בנושא

דוד שריקר:  זה יהיה על פי בקשתך, מיידית

יעקב אשר: אני מבקש, שיהיה מוסדר בימים הקרובים מאוד, יומיים-שלושה

דוד שריקר: זה מה שקורה כרגע, בשעות האלה, אצלנו

ירון עמוס לוי: אבל אני חייב רגע, ברשותך

יעקב אשר: כן

ירון עמוס לוי: אנחנו נמצאים פחות מחודשיים לפני הבחירות המוניציפאליות

ירון עמוס לוי:  כל התהליך הזה – הרי אנחנו יודעים שבכל חמש שנים יש בחירות, כל מה שאתם מדברים עליו עכשיו וכל האנשים שנמצאים כאן - - - אני חושב שכמה חודשים לפני כבר נרצח מועמד ומי שרצה להיות מועמד, לאור הנסיבות, כבר לא התמודד

ירון עמוס לוי:  יהיו מסקנות, תהיה עוד ועדה, השר יגיד את דברו וכל אחד יבוא ויגיד כמה זה חשוב

ירון עמוס לוי:  בחברה הערבית ובחברה היהודית נרצחים ויש פשיעה, יש בחירות ומי שרצה לבוא ולשנות את המקום שהוא חי בו כבר לא התמודד

דוד שריקר: מי שרוצה להתמודד עדיין לא הגיש, לפעמים אפילו גם לא קיבלנו - - -     

ירון עמוס לוי: הוא לא יגיש

ירון עמוס לוי:  במצב של היום, בן אדם שרוצה - - -      

דוד שריקר: - - -     

יעקב אשר: לא, החשש הוא חשש

ירון עמוס לוי: אדייק

ירון עמוס לוי:  מי שחשב להתמודד ולבוא ולשנות את הסביבה שהוא חי בה, כי הוא מאמין בדמוקרטיה, לא יעשה את זה כי הוא רואה לידו שהחברים שלו נרצחים

דוד שריקר: אבל הם דיברו על מועמד שהגיש את - - -      

ירון עמוס לוי: שהוא עדיין לא נבחר ציבור

דוד שריקר: והוא עדיין לא נבחר ציבור

ירון עמוס לוי: הבנתי בדיוק

ירון עמוס לוי:  סליחה, אין לך באמת יכולת, עם כל הרצון הטוב

ירון עמוס לוי:  5,500 מועמדים, איזה כלים יש למשטרה כדי לסווג את כל אותם מועמדים, מי בסיכון ומי לא בסיכון? היום כשראש רשות או סגן ראש עיר מאוים, אני יכול להגיד לכם - - -     

יעקב אשר: אדם צריך לבוא

ירון עמוס לוי: לא, אין כלים כאלה

יעקב אשר: זו פרוצדורה

ירון עמוס לוי: ואני רוצה להזכיר שיש פחות מחודשיים

וליד טאהא: אשאל את זה הפוך, יש לנו נתונים על גודל התופעה של משיכת מועמדות בשל הרגשת איום?      

ירון עמוס לוי: אני אומר לך שלא, בלי לדעת, לא

ירון עמוס לוי:  אתה לא תדע

וליד טאהא: מישהו צריך לתת תשובה

ירון עמוס לוי: בדיוק

וליד טאהא: אי-אפשר להגיד שלא כי היו כאלה שמשכו מועמדות, אישים, סיעות

וליד טאהא:  יש לנו נתונים – אולי המנכ"ל, אולי המשטרה – על גודל התופעה

וליד טאהא:  זו בדיוק השאלה, למה הם משכו מועמדות? כי הם לא הרגישו שהם עצמם, שהחיים שלהם, בטוחים

וליד טאהא:  יש נתונים

דוד שריקר: אם מישהו לא התלונן על איומים או לא פנה למשטרה ואמר שהוא מאוים ובגלל זה הוא הסיר מועמדות, אז אנחנו לא יכולים לדעת את הסיבה

ירון עמוס לוי: או שהוא נרצח ולא הספיק

יעקב אשר: אתה לא תוכל לדעת כי הוא לא הגיש והוא מדבר עם עצמו

דוד שריקר: כן

דוד שריקר:  הרשימות עדיין יוגשו ב-20 בחודש, ברגע שהוא יגיש את הרשימות הוא יכול למשוך

יעקב אשר: חברים, אני מבקש לסיים את הסקירה

דוד שריקר: לשאלתכם, אם משרד הפנים מעביר לנו את הנתונים אז אנחנו מתייחסים

דוד שריקר:  גם אם לא העבירו ואנחנו ממקורותינו יודעים שיש דברים כאלה, אנחנו יודעים מה לעשות ויש לנו מסמך כזה

יעקב אשר: אתם מקבלים תלונות?     

דוד שריקר: אם אתה כמשרד הפנים יודע שמישהו הסיר מועמדות ואמרת - - -     

וליד טאהא: משרד הפנים צריך להעביר נתונים על מועמד מאוים? תענו

דוד שריקר: אם יש לו, לא חובה

נאור שירי: אני מחייג 100 למשרד הפנים?     

יעקב אשר: הוא אמר לי - - -     

וליד טאהא: אני לא יודע, תשאל אותו

רונן צור: הוא עדיין לא יודע מי המועמדים

דוד שריקר: אם קיבלנו מידע זה מתווסף, אם לא יש לנו גם - - -     

יעקב אשר: פורמלית, כרגע משרד הפנים גם לא יודע מי המועמדים, הם לא הגישו

דוד שריקר: נכון, נכון

ירון עמוס לוי: גם כל הישיבה שאתם אמורים לעשות לא רלוונטית

יעקב אשר: לא, לא

דוד שריקר: בלי קשר לישיבה

יעקב אשר: לא, לא

ירון עמוס לוי: למה לא?     

דוד שריקר: יש לנו דסק מודיעין

וליד טאהא: כי לא העבירו לך נתונים, זה לא רלוונטי

דוד שריקר: חבר'ה, תנו לי לדבר

וליד טאהא: אני שואל שאלה

נאור שירי: יש לך רק כסף, אין לך נתונים

נאור שירי:   הכסף אצלך

יעקב אשר: הם לא רוצים לשמוע

דוד שריקר: זה לא קשור לכסף

יעקב אשר: תקשיבו, מה שהוא אמר  – ומיד הגיב מנכ"ל משרד הפנים – אם יש נתונים, במידה ואתם יודעים על משהו, תעבירו לנו גם כן

יעקב אשר:  זו לא הנקודה

דוד שריקר: במקביל, אנחנו גם - - -     

יעקב אשר: מי שצריך להביא את הנתונים – זה צריך לבוא על בסיס תלונות או מידע מודיעיני שלכם

דוד שריקר: בדיוק, זה מה שאני אומר

יעקב אשר: לדעתי, אתם צריכים ליזום במקומות שאתם יודעים שיש מתיחות בין-עדתית או - - -     

וליד טאהא: עבודת משטרה

דוד שריקר: חבר'ה, מרוב קטיעה של הדברים אפילו לא שמעתם את זה ואנחנו כבר שם

וליד טאהא: אנחנו, חברי הכנסת, מתנהלים

וליד טאהא:  אתה גם מתחיל לעשות לנו סדר

יעקב אשר: ווליד, תן לו לדבר

יעקב אשר:  ווליד, אתה לא יושב-הראש היום, אולי בשבוע הבא

וליד טאהא: כן, אני יודע

וליד טאהא:  אני פונה אליך כיושב-ראש

נאור שירי: חכה, עוד שנייה הוא ירצה סיגריה - תחליפו

דוד שריקר: הקמנו דסק מיוחד לנושא שכולל גם את הנושא הזה, אצלנו במודיעין עם שותפינו בנושא

דוד שריקר:  יש לנו דוח שבועי שאנחנו מקבלים, מי שצריך לקבל – מקבל, מי שצריך לדעת – יודע

דוד שריקר:  יש לנו רשימות של מה שאנחנו יודעים

דוד שריקר:  מה שאנחנו לא יודעים ולא העבירו לנו – אנחנו לא יודעים

דוד שריקר:  אבל אנחנו כן על הדבר הזה, ויודעים ויש לנו גם שמות

יעקב אשר: אני רק מבקש דבר אחד – תהיה סקירה בוועדה לביטחון לאומי, בסדר גמור

יעקב אשר:  אני בטוח ששם הסקירה תהיה מעמיקה וגדולה יותר

נאור שירי: אל תהיה בטוח

יעקב אשר: הוזמנתם לשם, בסדר

יעקב אשר:  אבל אני רוצה דבר אחד, אני דורש את הסקירה הזאת של העניין הזה: מה ההגדרה של אישיות? אתם צריכים לסגור את זה, ביניכם לבין עצמכם, מול ממשלה, לא מעניין אותי

יעקב אשר:  אני רוצה תשובה בעניין הזה תוך יום או יומיים, אני גם אפנה למפכ"ל בעניין

נאור שירי: מה השאלה? רק תחדד לי את התשובה

וליד טאהא: אתה מתכוון למועמד

יעקב אשר: לא, לגבי ההגדרה של אישיות מאוימת גם למועמד ולא רק למי שהוא היום בתפקיד

נאור שירי: מספרים?     

יעקב אשר: לא

דוד שריקר: לא, לא - - -     

יעקב אשר: היום אתה כחבר מועצה יכול להיות מוגדר כאישיות מאוימת, למרות ש - - -     

נאור שירי: ומי שמועמד לא

יעקב אשר: יש לנו בעיה עם: מי זו אישיות

יעקב אשר:  היה לנו סיפור של מנכ"ל חברה כלכלית, הוא לא נקרא אישיות

ירון עמוס לוי: מי שמועמד, אתה צודק

ירון עמוס לוי:  מי שמועמד ולא מכהן

יעקב אשר: תן לי, שאלת – אני עונה

ירון עמוס לוי: אתה גם לא יודע אם הוא מועמד

יעקב אשר: יפה

יעקב אשר:  תוך כדי זה אני – יותר נכון, עורך הדין רוזנר שאל: מה ההגדרה של מועמד? מועמד הוא עדיין לא אישיות, כי הוא לא ראש עיר או סגן ראש עיר או חבר מועצה

יעקב אשר:  ברשימות של המשטרה הוא לא נחשב אישיות פוליטית מאוימת, נקרא לזה כך, אבל הוא מאוים מאוד בתקופה הזאת כי הוא מועמד, הוא מאיים על אחרים במועמדות שלו או שהוא מפחד לאיים על אחרים במועמדות שלו

וליד טאהא: הוא מאיים עליהם פוליטית

יעקב אשר: לכן, אני מבקש פתרון להגדרה הזאת

יעקב אשר:  תחליטו אם מועמדים זה חודשיים לפני בחירות, שלושה חודשים לפני בחירות

יעקב אשר:  מועמדים שעליהם יש לכם מידע מודיעיני על לחץ ביישוב – באותו יישוב – או דברים שיכולים להגיע לסוג כזה של דברים, צריכים להיכלל אצלכם

דוד שריקר: ברור

יעקב אשר: אישיות, פרסונה כזו או אחרת, אבל הוא חייב להיכלל אצלכם

נאור שירי: אני יכול להמליץ איפה אפשר למצוא דאטה על זה, באתר מבקר המדינה

נאור שירי:  למשל, כל מועמד או ראש רשימה שעובד עכשיו היה צריך לפתוח – לדעתי, לפני חודש – תיק במבקר המדינה על הרשימה

נאור שירי:  סתם מקור מידע שאפשר - - -     

דוד שריקר: יש רשימה מסודרת של זה, ממה שאנחנו יודעים או ממה שקיבלנו

דוד שריקר:  אני יכול להגיד לכם שיש מועמד שכתוב שהוא מאוים כי הוא לא אישר פרגולה למישהו וזה איים עליו שהוא יזרוק עליו בקבוק

יעקב אשר: תחתור לסיום, חברי כנסת בכלל לא דיברו היום

דוד שריקר: אנחנו נערכים

דוד שריקר:  לא לשכוח שזה יום שבתון, מבחינת המשטרה זה יום שאנשים מטיילים, קניונים

דוד שריקר:  יש היערכות גם בצירים

קריאה: שלדי

דוד שריקר: אנחנו עם 17,000 שוטרים באותו היום, אם שאלת

נאור שירי: הוא אמר משמרת שלדי, הוא לא שאל

ירון עמוס לוי: כמה?     

דוד שריקר: אנחנו מדברים על כ-17,000 שוטרים שיעבדו לאורך כל יום הבחירות

דוד שריקר:  אנחנו נערכים גם ליום שאחרי, יש לנו לפעמים אירועי סד"צ (סדר ציבורי)

יעקב אשר: אני מדבר עכשיו על לפני היום שאחרי, על הלילה שלפני היום שאחרי

יעקב אשר:  איך אתם נערכים לאבטחה של הקלפיות עצמן?     

דוד שריקר: הכול, לפי המפתחות

יעקב אשר: התיאום עם  - - -     

דוד שריקר: אנחנו מתואמים עם משרד הפנים בכל בנושא הזה, אין לנו פער בנושא הזה

יעקב אשר: זאת אומרת, יש אבטחה

יעקב אשר:  ריאן, אתה רוצה להרחיב על משהו?     

ריאן גאנם: אנחנו בשיתוף פעולה מלא עם המשטרה מזה כמה חודשים, במיוחד בכל הנושא של מיקומי קלפיות

ריאן גאנם:  גם אם יש מידע לגבי - - -     

יעקב אשר: אני מתכוון להעברה של הקלפיות אחרי ההצבעה

ריאן גאנם: כן, אנחנו מסוכמים

ריאן גאנם:  יש נוהל עבודה ויש גם נוהל שהם הוציאו עכשיו לרשויות לגבי מפתחות של סדרנים ומאבטחים לקלפיות

ריאן גאנם:  הנציגים במשטרה בכל מחוז עובדים באופן שוטף ואיפה שיש בעיות גם מטפלים בזה מול הרשויות

ירון עמוס לוי: בסך הכול בחירות ברוח האווירה במדינה, משטרה, מאבטחים

רונן צור: לא, זה מה שקורה כרגע

רונן צור:  אבל למה - - -     

ירון עמוס לוי: סתם הערת אגב

יעקב אשר: גם ככה רע לנו

יעקב אשר:  בסדר, תן לנו, הוא רק בתחילת דרכו, תן לו לחמם מנועים

דוד שריקר: עד כאן

דוד שריקר:  שאלות?     

יעקב אשר: תודה רבה

יעקב אשר:  חברי הכנסת רוצים לדבר עכשיו?     

וליד טאהא: כן

נאור שירי: אתה מנהל את הישיבה, חלילה שנמליץ לך

וליד טאהא: אתה יודע כמה התאפקנו?     

יעקב אשר: אנחנו נעשה חבר כנסת - - -     

נאור שירי: תן לי לנחש, פינג-פונג

יעקב אשר: בבקשה, ווליד

יעקב אשר:  היושב-ראש לשעבר ווליד

וליד טאהא: תודה רבה אדוני היושב-ראש, תודה על הדיון החשוב הזה

וליד טאהא:  אני עדיין חושב שצריך לקיים את הדיון שנאור דיבר עליו, הוא מסמכותנו כוועדת הפנים

וליד טאהא:  גם אם הדיון ייעשה בשיתוף עם וועדה אחרת הוא עדיין בסמכותנו

וליד טאהא:  צריך לדבר על זה

וליד טאהא: על הפשיעה

וליד טאהא:  הפשיעה גאתה, בתקופה האחרונה גם בחברה היהודית, עם עלייה של עשרות אחוזים ממה שהיה קודם

וליד טאהא:  בחברה הערבית היא רשמה שיאים שלא מתקבלים על הדעת בשום מדינה נורמלית מתוקנת

וליד טאהא:  אם אתה בא לספר לי על מה שהמשטרה הולכת לעשות בחברה הערבית, אגיד לך בקיצור: זה לא מדבר אליי

וליד טאהא:  למה זה לא מדבר אליי?     

דוד שריקר: דיברתי על הבחירות

וליד טאהא: אתה לא תקטע אותי

וליד טאהא:  למה זה לא מדבר אליי? כי כל יום אתה כושל – כמובן, לא אתה באופן אישי – כל יום המשטרה כושלת מחדש בתפקיד המרכזי שלה, לשמור על חיי אדם

וליד טאהא:   אתמול בערב, בשעת ערב מאוחרת, השתתפתי בהלוויה של אימאם מסגד שנרצח בכפר קרע

וליד טאהא:  סיימנו, אולי בשעה 23:00

וליד טאהא:  אין לו שום קשר לפשיעה

וליד טאהא:  הוא לא ידע לשמור על החיים שלו, למה? כי הוא בכלל לא חשב שהוא צריך להתגונן מפני בעיה כלשהי

וליד טאהא:  שבועיים לפני השתתפתי בהלוויה של מנכ"ל עיריית טירה – נאור, אמרת סמל שלטון? – מנכ"ל עירייה, מה זה סמל שלטון אם לא מנכ"ל העירייה? גם הוא נרצח על דבר שאני בטוח שהוא לא ידע

וליד טאהא:       יעקב, היום אנשים נרצחים בקלות מזעזעת עוד לפני שהם מתחילים להיות מועמדים, עוד לפני שהם מתחילים להיות מועמדים כי יש כישלון מהדהד של המדינה בכל הקשור לפשיעה בחברה הערבית

וליד טאהא:  יש כאלה שהרימו את הסיסמה הריקה מתוכן: "משילות"

וליד טאהא:  אתה יודע מה? בחברה הערבית אין מדינה בכלל

וליד טאהא:  לא שאין משילות, אין מדינה בכלל בחברה הערבית

וליד טאהא:  החיים שלי נתונים לרחמים של הפושע, אם הוא יחליט לגדוע אותם – החיים שלי הסתיימו

וליד טאהא:  המדינה לא עושה כלום

וליד טאהא:       לפני חודש, שר בכיר בממשלת ישראל יצא בהצהרה סטיגמטית, סטריאוטיפית, כדי לתייג חברה שלמה מתוך אידיאולוגיה ומשנה סדורה שלו להביא את החברה הערבית לכדי ריסוק פנימי

וליד טאהא:  אדוני המנכ"ל, שר אוצר במדינת ישראל הכריז שכל הרשויות הערביות נגועות בפשיעה ועל כן הוא לא מעביר כספים שהתקבלו על פי דין בהחלטת ממשלה קודמת, פיזר אווירה של פשיעה בכל פינה ומדינה שלמה מאמינה לשקרים של הגזען האומלל הזה וכולם מתחילים להתדיין

וליד טאהא:  אני רוצה להודות לשר הפנים על העמדה שלו, כי הוא מבין שהתקציב הזה נכנס לתוכניות של כל הרשויות מבעוד מועד כי הוא היה תקציב מאושר

יעקב אשר: נכון

וליד טאהא: הוא עמד על זה שהתקציבים יעברו אבל שום דבר עדיין לא הועבר

וליד טאהא:  אבל מה אני רוצה לומר? האווירה שמדינת ישראל מספקת לאזרחים הערבים היא לא אווירה של דמוקרטיה ובחירות, היא אווירה של המשך ריסוק פנימי של החברה הערבית - -     

יעקב אשר: תודה רבה

וליד טאהא: אני אסיים, עוד משפט

יעקב אשר: אמרתי לך, תודה רבה זה אומר: יש לך עוד משפט

וליד טאהא: - - אווירה של: תמשיכו ככה

וליד טאהא:  יש פה רצון על מלא – איך אומרים? ימין על מלא? – אצל שרים בכירים בממשלה הזו יש רצון על מלא לרסק את החברה הערבית

וליד טאהא:  את השר הממונה על המשטרה לא מעניין אדם ערבי, לא מעניין אותו שראש עיר נרצח, לא מעניין אותו שמנכ"ל נרצח, לא מעניין אותו שמועמד מאוים

וליד טאהא:  מעניין אותו שהאווירה, אותה האווירה שקיימת היום, תמשיך

וליד טאהא:  מעניין אותו שהאזרחים הערבים יאכלו אחד את השני, יהרגו אחד את השני, שהרשויות יתרסקו

וליד טאהא:       מה זה לא להעביר תקציבים אם לא ריסוק רשויות? במה זה עושה טוב למדינת ישראל? במה זה עושה טוב? הרי את כל הפשיעה הזו היא יצרה במו ידיה בגלל ההדרה, האפליה, ההזנחה

וליד טאהא:  עשרות אלפי צעירים מחוסרי עבודה, לא לומדים, לא עובדים, במה הם יעסקו? ומוסיפים שמן על המדורה

וליד טאהא:  מה שקורה זה טירוף

יעקב אשר: תודה רבה

יעקב אשר:  שלמה דולברג, מנכ"ל, מרכז השלטון המקומי

שלמה דולברג: אדוני היושב-ראש

שלמה דולברג:  קודם כול, אני רוצה להגיד תודה למשרד הפנים, לוועדת הבחירות שלו ולמשטרה על שיתוף הפעולה

שלמה דולברג:  כמובן שאנחנו נתגייס לעזור בכל בעיה שנצטרך, אני מדבר בשם כל הרשויות המקומיות בישראל

שלמה דולברג:       התחלנו לדבר על חקיקה, על חוק הבחירות

שלמה דולברג:  בהתחלה אני רוצה להציע שנסתכל קצת קדימה, אנחנו יושבים פה בבית המחוקקים הישראלי

שלמה דולברג:  חוק הבחירות ובייחוד תעמולת הבחירות, לא מוסדרים, לא מעודכנים, ישנים מאוד

שלמה דולברג:  אביא רק דוגמה אחת: כל הנושא של תעמולת הבחירות היום

שלמה דולברג:  היא בתוך הרשתות, היא דיגיטלית ובחלק גדול ממנה יש נכסים דיגיטליים

שלמה דולברג:  יש ויכוחים מה שייך למי, למי מותר להשתמש בנכס דיגיטלי כזה או אחר

יעקב אשר: הבעיה שגם החקיקה בחלק הזה לא נמצאת אצלנו, לא כאן בוועדה אלא בוועדת החוקה

שלמה דולברג: אני רוצה להציע, כבר דיברנו על זה, שכבר אחרי הבחירות – נכון שעכשיו זה כבר קרוב מדי – נעשה חשיבה

שלמה דולברג:  צריך לעדכן את החקיקה - - -     

יעקב אשר: אולי ישיבה משותפת

נאור שירי: למה? חוק התעמולה היה פה

יעקב אשר: יש חלקים

נאור שירי: אבל על התעמולה דיברנו - - -     

יעקב אשר: לא, דיברנו על החלק של מה כן או לא תפקידו של עוזר ראש עיר

יעקב אשר:  זה כן יהיה פה וזה יהיה בפיצול, אנחנו נוסיף גם את זה, נטפל בסוגיה הזאת ביחד עם משרד המשפטים

נאור שירי: אתה רוצה להצטרף לחקיקה שלי בנושא?      

יעקב אשר: אני תמיד מצטרף לכל מה שאתה אומר, עד שאני עוצר אותך

שלמה דולברג: אדוני, מעבר למה שאמרת, אני מבקש רק להדגיש

יעקב אשר: רגע, מה שאומר שלמה – אני מסביר רגע לחבריי – זה דברים שהם יותר בחוק תעמולת בחירות

יעקב אשר:  אדוני היועץ המשפטי, יתקן אותי

תומר רוזנר: אכן

יעקב אשר: זה בסמכות ועדת החוקה, חוק ומשפט

יעקב אשר:  אנחנו ננסה ליזום ישיבה משותפת או העברה של החוק לכאן עקב עומס בוועדה

נאור שירי: כן, עומס הולך ומתגבר

יעקב אשר: עומס שכנראה ילך ויגבר

זאב אלקין: גם הגיוס הולך אליו?      

נאור שירי: כן, כן

יעקב אשר: הסברתי את עצמי, נמשיך

זאב אלקין: גם הגיוס הולך אליו? הרי אמרתם שעד שאין גיוס אין חקיקה אחרת, דווקא יהיה לו זמן פנוי

יעקב אשר: היום אנחנו לא עושים פה גיוס של קואליציה ואופוזיציה, אני לא מבין למה אתה עושה גיוס עכשיו, היידי אפילו לא פה

יעקב אשר:  היא הייתה פה?     

נאור שירי: היא פה, היא פה

שלמה דולברג: ברשותכם, חברי הכנסת

יעקב אשר: תנו לו לדבר, תפסיקו להכניס פוליטיזציה לכל דבר

שלמה דולברג: אני רק מדגיש שברגע שתהיה פה חקיקה מסודרת על נכסים דיגיטליים, על תעמולת בחירות, לא נצטרך להסתכל בכל שבוע על פסיקה אחרת של ועדת בחירות אזורית, שתגיד משהו אחר

שלמה דולברג:  זה תפקידו של המחוקק ואנחנו נשמח לעזור בעניין, תודה

יעקב אשר: אני מסכים איתך באופן מלא

יעקב אשר:  ועכשיו,  נאום הבכורה

יעקב אשר:  חבר הכנסת ירון לוי, בבקשה

ירון עמוס לוי: אני אתן את הכבוד לנאור שירי

נאור שירי: 	לא, תדבר

יעקב אשר: אני מציע לך לחשוב פעמיים לפני שאתה עושה את זה כי אתה תהיה מחויב בפעם הבאה

ירון עמוס לוי: הבנתי

ירון עמוס לוי:  נאום הבכורה כבר היה, אבל בסדר

וליד טאהא: רק כדי להראות לך איך חבר הכנסת מדבר

זאב אלקין: חוץ מזה, כמו שאתה מכיר את נאור הוא את הכבוד שלו לוקח

זאב אלקין:  לא צריך לתת לו, הוא פשוט לוקח

ירון עמוס לוי: בסדר, אנחנו יודעים להסתדר

נאור שירי: דווקא היה צריך: הוא את הכבוד שלו יודע שאין, אין שום כבוד

ירון עמוס לוי: בסדר, עדיין יש כאן באווירה - - -      כבוד היושב-ראש, תודה

ירון עמוס לוי:  אלה באמת הימים הראשונים שלי בכנסת, אני חייב להגיד לכולם

ירון עמוס לוי:  אנחנו מדברים על נושא הבחירות אבל הנושא שצריך לדבר עליו וכמובן, ממש להתעמק בו ורגע לעצור, זה הנושא של האווירה במדינה שלנו והשר לביטחון לאומי

ירון עמוס לוי:  אני חושב – מי שלא יודע, סגן ראש עיר בתפקיד הקודם – שבהבנה שלו הוא לא מבין את מהות התפקיד ואנחנו נמצאים כאן בדיון של חוסר משילות

ירון עמוס לוי:  מאיפה נובע חוסר המשילות? כשהשר שעומד בראש המשרד לא מבין את תפקידו

ירון עמוס לוי:       אני רוצה, ברשותך, להסביר איך אני רואה את הדברים

ירון עמוס לוי:  מה ההבדל בין אחריות לעוצמה? כששר מניף את הנשק שלו כשהוא מוקף מאבטחים וצועק זאת לא עוצמה, זה חוסר אחריות

ירון עמוס לוי:  הציבור רואה את הדבר הזה ומבין שיש כאן כרגע בלבול של שר שלא מבין מה תפקידו ומה המהות שלו

ירון עמוס לוי:       והמשטרה

ירון עמוס לוי:  אם תקפו אותכם קודם, אתם לא אשמים, בסוף אתם מבצעים את מדיניות השר

ירון עמוס לוי:  ואני כתושב – סגן ראש עיר עד לפני חודש – רוצה לומר לכם שאני מרגיש נורא עם מה שקורה כאן במדינה

ירון עמוס לוי:  אני לא רוצה להקטין ולהעליב, זה לא מגיע מהמקום הזה, זה מגיע מזה שבאמת אין כאן סדר

ירון עמוס לוי:  טרור ופשיעה מגיעים ברגע שמזהים שיש בלגן במערכת

ירון עמוס לוי:       אם תשימו לב, יש בכל יום בחדשות דיון חירום

ירון עמוס לוי:  דיון חירום בנושא הפשיעה בחברה הערבית, דיון חירום לאחר ההפגנה של האריתראים

ירון עמוס לוי:  אני חושב שבגדול, עם כל דיוני החירום האלה בשבועות האחרונים, אנחנו במצב חירום

ירון עמוס לוי:  הבחירות המקומיות, המוניציפאלית, שקורות עכשיו, נמצאות בלב סערה חברתית שיש כאן

ירון עמוס לוי:  זה נושא שצריך לדבר עליו

ירון עמוס לוי:  חבר'ה, האחריות היא שלנו, של חברי הכנסת

ירון עמוס לוי:       אני בדרך כלל אוהב שמקשיבים לי

יעקב אשר: כן, אני גם צריך לנהל, אחרים רוצים לדבר

ירון עמוס לוי: אני חושב שבסוף צריך לקחת אחריות ואנחנו לוקחים את האחריות שלנו

ירון עמוס לוי:  אבל במקום לצאת בהצהרות, להדריך, לשים מדים ולהסתכל על מצגות, השר צריך לתת לאנשים האלה – המשטרה וכוחות הביטחון צריכים לנהל את המדינה

ירון עמוס לוי:  הוא צריך לקבוע מדיניות, הוא לא צריך להיות זה שמושך בחוטים, זה שמסביר איך צריך לפעול

ירון עמוס לוי:  הוא אפילו לא עשה צבא, נכון? תקנו אותי אם אני טועה

ירון עמוס לוי:  הוא עשה צבא?     

נאור שירי: אתה לא טועה

ירון עמוס לוי: אני לא טועה

ירון עמוס לוי:  אני אומר: יש כאן משטרה – ויש לנו משטרה מצוינת – והיא צריכה לקבל את המשאבים והכלים

וליד טאהא: הוא הורשע

ירון עמוס לוי: הוא הורשע בטרור

ירון עמוס לוי:  הוא מבין, הוא מבין בפלילים

ירון עמוס לוי:  אבל אני באמת לא רוצה להיכנס לדיון הזה

ירון עמוס לוי:  אנחנו נמצאים במצב שהוא מצב לא טוב וכרגע הרשויות המקומיות תושפענה מהמצב הזה, צריך לבחון

ירון עמוס לוי:       משטרה – אני פונה אליכם חברים, אני לא רואה את השמות – האם יש לכם נתון של מקרי האלימות בבחירות של 2018? אתם יכולים לעשות לאחר הבחירות האלה, למדוד את רוח התקופה, או שזה דבר שפחות?      

יעקב אשר: תודה רבה

ירון עמוס לוי: זאת שאלה, אשמח רק לשמוע תשובה

יעקב אשר: אני לא מאמין שהם הגיעו לפה עם הנתונים

דוד שריקר: יש לנו - - -     

ירון עמוס לוי: לא, לא ביקשתי לשמוע את הנתון עכשיו, האם הוא קיים

יעקב אשר: תשובה קצרה

דוד שריקר: כן, קיימים נתונים

ירון עמוס לוי: קיימים נתונים, תודה רבה

יעקב אשר: שי חג'ג' , יושב-ראש מרכז השלטון האזורי, בבקשה

שי חג'ג': בוקר טוב, אדוני היושב-ראש, חברי הכנסת, כמובן, מנכ"ל משרד הפנים

שי חג'ג':  אגיד קודם כול, תודה למשרד הפנים

שי חג'ג':  בסך הכול, כמו שאני רואה גם ברשות שלי וגם במועצות האזוריות, העסק הזה מתנהל בצורה טובה

שי חג'ג':  גם מנהלי המחוזות וגם האנשים שממש מגיעים עד אלינו, מתפקדים בצורה מצוינת

שי חג'ג':  זה עובד

שי חג'ג':  מבחינת התאריכים הכול באמת עובד בצורה מתוקתקת

שי חג'ג':  אני יכול להגיד רק: שאפו

שי חג'ג':  שיהיה בהצלחה לכולם

יעקב אשר: תודה רבה

יעקב אשר:  אמרתי בתחילת הדיון, למעט החלק שבאמת מטריד את כולנו בהיבט הזה, באמת נעשה פה מאמץ

יעקב אשר:  סליחה שאני מחמיא עוד פעם – ריאן, אל תעוף על עצמך – אבל אני חושב שבאמת אין הרבה טענות, אני גם הייתי שומע ואני גם רואה במהלך הדיון

יעקב אשר:  יהיו טענות ודברים שצריך לדבר עליהם אבל כרגע זה בסדר

יעקב אשר:  אנחנו נמשיך עכשיו ונגיע לנאור שירי ידידי, בבקשה

נאור שירי: אני חש התרגשות בקול שלך כשאתה פונה אליי, התרגשות שמלווה בהרבה מאוד ציפייה לשמוע מה אגיד

ירון עמוס לוי: של כולנו

נאור שירי: באמת שלא

ירון עמוס לוי: כולם כאן דרוכים

נאור שירי: חשבת כבר על התשובה שלך?     

יעקב אשר: נאור

נאור שירי: חשבת כבר על התשובה שלך בנוגע לרכבת הקלה? ההפעלה האופקית והאנכית, במה היא שונה מה: סע קדימה?      

יעקב אשר: לא

נאור שירי: אין תשובה

יעקב אשר: אני עוד בגיוס קואליציה

נאור שירי: לא גיוס, אני שואל אותך מהותית

יעקב אשר: אין עכשיו

נאור שירי: בסדר, חשבתי שתרצה לפתוח בזה

נאור שירי:  קודם כול, גם אני באמת רוצה להחמיא למשרד הפנים, גם לשר וגם לגורמי המקצוע, על העבודה

נאור שירי:  אם יש באמת משרד או שר אחד, יחיד ומיוחד שעובד במדינה הזו והציון שלו הוא לא כושל, זה שר הפנים ושר הבריאות

יעקב אשר: אם כבר החמאת לו, אז את השאלה לגבי האופקית והמעלית תעביר אליו

נאור שירי: אין בעיה

נאור שירי:  אגב, אני בטוח שהוא יסכים איתי

נאור שירי:  אבל אני אזמין אותך לחַבְרוּתָה - -     

יעקב אשר: בדיוק, לכן שלחתי אותך אליו

נאור שירי: - - כי כפי שכבר ציינו בעבר: "אֵין סַכִּין מִתְחַדֶּדֶת אֶלָּא בְּיָרֵךְ שֶׁל חֲבֶרְתָּהּ", נכון?      

יעקב אשר: בטוח

נאור שירי: אני באמת רוצה להחמיא, גם בנושא הדרכונים

נאור שירי:  דיברנו על זה בעבר וגם דיברנו על עוקץ הדרכונים שהיה

נאור שירי:  באמת נדיר שאני אומר גם דברים חיוביים, אבל נדיר שמשרד עושה עבודה טובה, באמת שאפו

יעקב אשר: קורה

יעקב אשר:  נסיים פה, בשיא

וליד טאהא: יעקב התחיל עם הדרכונים עוד בקדנציה שלי

וליד טאהא: נכון

נאור שירי: איתכם סיימתי

ירון עמוס לוי: עד לכאן החלק הטוב

נאור שירי: עכשיו אני אומר ברצינות כי הדברים נאמרו גם על ידי וגם על ידי שאר חברי הכנסת וליבי יוצא - - -      

תומר רוזנר: - - - לא היה ברצינות

נאור שירי: מה? דווקא מעניין אותי לשמוע מה תומר אומר, בטח כשזו עמדת הייעוץ המשפטי

יעקב אשר: אמרת: עכשיו ברצינות, תומר אומר: עד עכשיו זה לא היה ברצינות

נאור שירי: תומר – אני אומר ומציין – תדע לך שבעתיד לא יהיה לידך מיקרופון

נאור שירי:  איך שהמדינה הזו עובדת, בהתחלה ליועצים המשפטיים לא יהיה מיקרופון, אחרי זה גם יעלימו אתכם

יעקב אשר: אל תפחיד אותי, אני כבר עם ה - - -     

נאור שירי: אני עדיין שמח שגם אתה נמצא סביב השולחן

נאור שירי:  הייתי גם שמח לשמוע מה הוא אומר, אבל אני אומר ברצינות - - -     

יעקב אשר: תומר, אני לא מתחייב אבל נשתדל שזה יהיה כמה שיותר זמן

נאור שירי: זה לא תלוי בך

יעקב אשר: די כבר, אתם – מספיק עם ההפחדות

נאור שירי: אני מנסה לדבר, כל פעם יש לכם בדיחות - - -     

יעקב אשר:  חבל, יש דיון רציני בוא נדון בו באופן רציני

וליד טאהא: אתה נהנה מהשיטה ואומר די כבר

נאור שירי: בדיוק, מעודד את השיטה

יעקב אשר: אני מתפרנס משני החלקים

וליד טאהא: כן

נאור שירי: אחרי שצחקנו נעבור לחלק המהותי באמת

וליד טאהא: נאור, עכשיו ברצינות

נאור שירי: אני מדבר בשיא הרצינות

נאור שירי:  פניתי אליך, נכון? זה היה לפני שבועיים, באמת בחופשה, כי אמרתי שיש פה משהו שלא קורה מהיום, הפירוק של השלטון במדינת ישראל

נאור שירי:  נאמרה פה המילה משילות, אבל אני באמת מדבר על נבחרי ונבחרות ציבור

נאור שירי:  אני לא אגיד שזה הבסיס, אבל חלק מהבסיס של מדינה מתפקדת זה שמישהו יכול להגיד: אני רוצה להיות נבחר ציבור

נאור שירי:  הוא ירצה להיות נבחר ציבור למרות התדמית המזעזעת באמת שיש לנבחרי ציבור במדינת ישראל, בטח במשכן הזה

נאור שירי:  ברגע שאנחנו לא מצליחים לייצר מציאות שבה אנחנו מבטיחים שמישהו שרוצה להתמודד למועצת העיר – מי שהיה פה חבר מועצת עיר, שזה גם יושב ראש הוועדה, גם חברי חבר הכנסת ירון לוי וגם אנוכי, יודע עד כמה זה תפקיד שיש בו הרבה עבודה, אפס יוקרה ורק תלונות

נאור שירי:       דווקא ברשויות שמתקשות, כשבן אדם אומר: אני רוצה להיות שם, והמדינה אומרת: אחלה, אתה עוד אזרח, אין איזה משהו שמאגד את זה ויורים עליהם

נאור שירי:  אמרתי פבלו אסקובר? זה בדיוק זה

נאור שירי:  אנחנו בדרך לשם וזה לא מעניין אף אחד

נאור שירי:  לא מהיום, לא מלפני שבועיים ולא מלפני שנה ושנתיים ושלוש וארבע

נאור שירי:  בכל פעם ההפרדה הזו של המגזר הערבי, החברה הערבית - - - יש מונה מיוחד לספירה של הרוגים בחברה הערבית, כאילו הם לא אזרחי מדינת ישראל

נאור שירי:  גם אתה, תפסיק כבר – סליחה על הטון הזה – להגיד: בחברה הערבית

נאור שירי:  תפסיקו, זה בחברה שלנו, זה מתפוצץ פה

נאור שירי:  זה לא איפשהו בחברה הערבית, איזשהו מקום שאנחנו לא קשורים אליו ולא מדברים עליו

נאור שירי:  מה שקרה בשבת היה במרחק חצי קילומטר, או 200 מטרים במרחק אווירי, מרוטשילד

יעקב אשר: נכון

נאור שירי: על מה אתם מדברים? סליחה שאני אומר רוטשילד, רוצה שאמדוד מבני ברק שתבין שזה גם קרוב אליכם?      

יעקב אשר: זה קודש הקודשים

נאור שירי: לא, איזה קודש ואיזה קודשים

יעקב אשר: לא, אמרת רוטשילד, נבהלתי לשנייה

יעקב אשר:  מה קרה? מה כבר עשיתי?     

וליד טאהא: נגע לליבו

נאור שירי: אתה אומר: רגע של רצינות, ואנחנו מדרדרים את זה להומור

יעקב אשר: אני כל הזמן רציני

נאור שירי: לא, זה רציני מאוד אבל אף אחד לא מתייחס לזה ברצינות

נאור שירי:  יש פה דיון על כסף, בסדר, להפנות למשטרת ישראל

נאור שירי:  אנחנו נגיע ביום רביעי ואני מבטיח לך נציגנו מהמשרד לביטחון לאומי – שזה מדהים, הרבה מאוד ביטחון לאומי – לא יהיה שום דיון שונה, זה יהיה אותו דיון

נאור שירי:  לא יהיה שום דיון שונה, לא יהיו תשובות, לא יהיו מספרים, לא יהיו תקציבים, לא תהיה יחידה מיוחדת שבאה ואומרת: אני מתעסקת בשלטון המקומי, לא רק ברמת הפשיעה, אלא גם ברמת להבטיח – לא, רגע, התאפקתי, וחודש לא דיברתי פה – את שלומם של מי שרוצים להיות נבחרי ציבור במדינת ישראל

יעקב אשר: תכף נשמע את המנכ"ל

נאור שירי: אין בעיה, אתה תשמע את המנכ"ל

נאור שירי:  אבל אני רוצה לשמוע מתי אנחנו לוקחים אחריות, כי אני רוצה לתת לך טיפ, רמז ואיזו נקודה לעתיד: השר לביטחון לאומי, אם אנחנו נותנים לו את המשימה הזו אנחנו יכולים להיות בטוחים כולנו – אם נעשה עכשיו הצבעה חשאית, הציון שלו יהיה אפס כי הוא נכשל בכל, אין שום דבר שעובד שם טוב

נאור שירי:       אני רוצה שהוועדה הזו תקרא להפקיע מהשר לביטחון לאומי את הסמכויות שלו בכל הנוגע לשלטון המקומי, ולהעביר אותן לשר היחידי שמתפקד: לשר משה ארבל, כי הוא יודע לעשות את העבודה

נאור שירי:  השר איתמר בן גביר צריך להיות מפוטר

נאור שירי:  אני חושב שאתם צריכים לדרוש את זה כי זה השר הכושל ביותר, אין באמת שום דבר שהוא עושה טוב

נאור שירי:  בכל מה שהוא נוגע אפשר להיות בטוחים בתוצאה אחת והיא: כישלון

נאור שירי:  זה דבר אחד

נאור שירי:  אני חושב שצריכה להיות גם קריאה של הוועדה שלך להעביר את הסמכות מהוועדה לביטחון לאומי לפה, כי נבחרי ציבור בשלטון המקומי זה תחת אחריותך, לא תחת בן גביר

נאור שירי:  הוא טרוריסט מורשע, הוא עבריין תנועה מורשע

נאור שירי:  כל יום אנחנו שומעים על עוד דברים, אחרים, שהוא מורשע בהם

נאור שירי:  הוא מורשע ב-76 עבירות תנועה

נאור שירי:  לא הייתי נותן לו רישיון, לא לנשק, לנהוג

יעקב אשר: תודה

נאור שירי: רגע שאלה, שאלה

יעקב אשר: אחרונה

נאור שירי: שלוש שאלות אחרונות

יעקב אשר: לא, אחרונה

נאור שירי: בסדר, עכשיו רגע ברצינות כי אני יודע שלא תאמץ את זה

יעקב אשר: עד עכשיו זה לא היה ברצינות

נאור שירי: לא, שאלה ברצינות

נאור שירי:  אני רוצה לדעת: האם נשקלת במשטרת ישראל ובמשרד הפנים, הקמה של יחידה מיוחדת שתעסוק בנושא?     

יעקב אשר: שאלה מצוינת

נאור שירי: תודה

נאור שירי:  שאלה נוספת: האם משטרת ישראל מתכננת להציב בקלפיות, במגזר ובמקומות אחרים, שוטרים בתור מזכירי קלפי?     

דוד שריקר: ממש לא

נאור שירי: לפי מה שאתה יודע, אני רוצה תשובה לפרוטוקול

יעקב אשר: ממש לא

נאור שירי: אני לא סתם שואל

דוד שריקר: המשטרה לא בתוך הקלפי

נאור שירי: לא בתור מזכירי קלפי

יעקב אשר: המשטרה גם לא בתוך קלפי, אלא אם כן קורה משהו והמזכיר קורא להם

נאור שירי: זו התשובה?     

דוד שריקר: המפכ"ל התייחס לזה - -      

יעקב אשר: שוטר מסתובב במסדרונות, לא בתוך הקלפי

דוד שריקר: - - ופיזר את העננה הזאת שזרקו לאוויר, אין שוטרים בתוך הקלפי

יעקב אשר: הלאה, פוזר

נאור שירי: אוקיי

נאור שירי:  עוד שאלה?     

יעקב אשר: לא, אחת תשאיר ל - - -     

וליד טאהא: נשארה לו עוד אחת

יעקב אשר: אוקיי, עוד אחת

נאור שירי:  עזוב, אני לא אשאל עוד שאלה

נאור שירי:  אבל אני באמת רוצה שאנחנו ניקח את הסמכות הזו ונדון בזה

נאור שירי:  לא יכול להיות, אנחנו - - -      

יעקב אשר: תודה רבה

נאור שירי: יעקב, אני לא: תודה רבה

נאור שירי:  אתה יכול להגיד לי תודה רבה אבל אתה - - -     

יעקב אשר: מנאור אני עובר למאור

יעקב אשר:  מאור חמו, רואה חשבון, מפלגת הליכוד

נאור שירי: יש לי הרגשה שלא תתייחס לדברים שאמרתי

יעקב אשר: חס וחלילה

יעקב אשר:  אתה יודע שאני תמיד מתייחס, אני יודע עם מי לא להתחיל

מאור חמו: בוקר טוב אדוני היושב-ראש

יעקב אשר: בוקר אור

מאור חמו: עיקר השאלות, או הבקשות, מופנות למשרד הפנים

יעקב אשר: בבקשה

מאור חמו: אני יכול לדבר בשם כלל המפלגות, למרות שלא כולן פה

מאור חמו:  קודם כול, כמפלגות, אנחנו רוצים לקבל גישה לחוברות, לכמות של חוברות

מאור חמו:  בסוף מגיעים אלינו מועמדים – אנחנו מחתימים

מאור חמו:  הם כן הצטיידו בחוברות, לא הצטיידו בחוברות – אנחנו צריכים שתהיינה לנו

מאור חמו:  אם אפשר, שיהיה איש קשר או משהו שנוכל לאסוף חוברות

מאור חמו:       לגבי הקצאה של קלפיות

מאור חמו:  היו ישיבות הזדהות במועצות השונות

מאור חמו:  אנחנו כמפלגות, סיעות אם, רוצים לקבל במרוכז את כל ההקצאות

מאור חמו:  דיברנו על זה לפני שני דיונים, שיהיה לנו גורם במשרד הפנים שנוכל לתקשר איתו, שנוכל לקבל את כל ההקצאות שלנו בכל עיר ועיר שהגשנו

מאור חמו:  אנחנו תכף מגישים, עד ה-10 בספטמבר, את רשימות הבת

מאור חמו:  עד ה-21 בספטמבר נגיש את כלל הרשימות

מאור חמו:  אנחנו רוצים לדעת, ברשימות שלנו, בערים שלנו, מה ההקצאות של הקלפיות בהתאם להזדהות

יעקב אשר: אני חוזר על משהו שהצענו כאן בוועדה

קריאה: הקצאות של מה, לא הבנתי

ריאן גאנם: גם אני לא הבנתי

מאור חמו: של עובדי קלפיות: סגן, חבר, יו"ר

ירון עמוס לוי: מה המפתח? לפי כמות המנדטים

יעקב אשר: רגע, אל תענו

יעקב אשר:  אני לא מדבר כרגע על מהן בדיוק השאלות והתשובות

יעקב אשר:  אנחנו המלצנו כאן בוועדה – בסוף הם הקליינטים – צריך שתהיה איזושהי לשכת קישור ותיאום בעניין הזה, פעם לשאלה כזו ופעם לשאלה אחרת

יהודה זמרת: יש לנו סיעות

יהודה זמרת:  צריך לזכור את ה - - - כרגע אנחנו בתוך סיעות, בשלב מסוים הן יהפכו להיות, חלקן - - -     

יעקב אשר: רשימות

יהודה זמרת: הדברים עוד ישתנו רבות בשבועיים-שלושה, ואפשר יהיה לדעת

מאור חמו: אין בעיה, לא אמרתי שאני רוצה את הקישור הזה מחר

יעקב אשר: אבל הסיעות ההן תישארנה

יהודה זמרת: עוד פעם, מה זו סיעת האם? הכול יכול לקרות, הוא יחליט לפרוש, הוא יחליט - - -     

יעקב אשר: נכון

יהודה זמרת: מי יודע לאן נגיע מהיום עד הגשת הרשימות, אתם בכנסת מכירים את זה לא פחות מאיתנו

מאור חמו: הכול בסדר

מאור חמו:  דיברתי על לאחר הגשת הרשימות, שיהיה לנו בן אדם שיוכל לדבר איתנו

יהודה זמרת: האיש שלך בתוך הרשות המקומית זה בעצם מיופה הכוח

מאור חמו: לא, אבל אתם צריכים להבין שזה גם האינטרס שלכם

יעקב אשר: זה נכון

מאור חמו: לצורך העניין, הליכוד מריץ 100 רשימות ברחבי הארץ

יעקב אשר: נכון

מאור חמו: חבר'ה, זה הרבה יותר נכון שגם לכם יהיה גורם בצד השני, שבודק פרוטוקולים וגם עושה את יתר הדברים

תומר רוזנר: מה אכפת לך לתת לו? אבל יש לך את המידע

יעקב אשר: אבל תמיד עדיף לך לדבר עם בן אדם שמריץ לך 80 רשויות מכל הארץ

יעקב אשר:  זו פרקטיקה, זו לא חקיקה, זה לא נוהל

מאור חמו: נכון, נכון, זו פרקטיקה

מאור חמו:  תבינו שגם לנו, לקבל את המידע מ-80, 90, 100 רשימות, זה קשה מאוד

יהודה זמרת: צריך לזכור שמבחינתנו זה מיופה הכוח האמיתי

יהודה זמרת:  כלומר, אנחנו אמורים לעבוד מולו ואנחנו לא אמורים לעבוד מול גורמים אחרים

יהודה זמרת:  אחר כך הוא ישאל: למה פנית אליו ולא פנית אלי?     

יעקב אשר: הבנתי

מאור חמו: לא, לא, חבר'ה, אתם לא עובדים מול מיופה כוח או מול - - -      

יעקב אשר: בא כוח רשימה

מאור חמו: בא כוח רשימה

מאור חמו:  למשל, סיעות בת, שזה החלק היותר קל

יעקב אשר: הוא בא כוח שלהם, של המפלגה

מאור חמו: זה בא כוח של הסיעה, של המפלגה

יהודה זמרת: אם הוא - - - אז אנחנו - - -     

מאור חמו: זה כבר 80% מהעניין

מאור חמו:  אבל שיהיה בן אדם, שנוכל לדבר, אנחנו נפתור את זה חבר'ה

יעקב אשר: הוא אומר, תעבוד עם המנגנונים האחרים אבל גם תפזר לנו מידע

מאור חמו: זה יעזור גם לכם

יעקב אשר: הלאה

יעקב אשר:  בסדר, נכנסו פה ללחץ

מאור חמו: תכף ייכנסו לעוד לחץ

מאור חמו:  דבר נוסף, אנחנו מבקשים לקבל דוגמה של פרוטוקול של ועדת קלפי – אם אפשר עוד היום, ואת הנוהל לאישור עבודה של עובד בוועדת קלפי – לפי מה אתם בודקים? ואוצ'ר? שעת כניסה? שעת יציאה? מה הכללים שקובעים? בבחירות הכלליות היו כללים שקבעו איך בעצם מאשרים אחר כך, כי אנחנו בודקים את הפרוטוקולים ואנחנו צריכים לשלם לאנשים

מאור חמו:  אנחנו צריכים לקבל את ה-drill down של הדרך בה עושים את זה, איך אתם מאשרים את זה

יעקב אשר: ריאן, זה מופיע בחוזר?      

מאור חמו: לא, לא ראיתי

ריאן גאנם: התייחסות לגבי זה

ריאן גאנם:  אנחנו מתכננים להוציא חוזר בנושא הזה, זה יפורסם ונשלח את זה לכל מי שרלוונטי

ריאן גאנם:  אנחנו עדיין עובדים על זה, זה היה - - - זה חלק מתיקוני החקיקה

מאור חמו: אין בעיה, אשמח אם יהיה גם גורם מאצלנו, שנדבר על זה יחד

מאור חמו:  יש לנו הרבה מאוד ניסיון בזה

אייל סיסו: בשמחה

מאור חמו: גם לכם יהיה קל יותר

יעקב אשר: ריאן, אני ממליץ לכם – עזוב כרגע את הייעוץ המשפטי והמנכ"ל, עכשיו לא צריך את האנשים החשובים

ריאן גאנם: אין בעיה, מדברים עם כולם

יעקב אשר: נדבר אנחנו, הלא חשובים

יעקב אשר:  תעשו שולחן עגול איתם, זה פותר לך - - -      

מאור חמו: עשינו כבר אחד, זה לא שלא עשינו - -      

יעקב אשר: תמשיכו

מאור חמו: - - אבל צריך להמשיך

מאור חמו:  לגבי הפרוטוקולים הסרוקים, עדכנת שיש חברת סריקה, אתה יודע מתי מקבלים אותם? שוב, גם אנחנו רוצים לקבל, במרוכז, את כל המקומות שכל מפלגה הריצה בהם רשימות

מאור חמו:  יש מפלגה שהריצה רשימות ב-30 ערים ויש מפלגה שהריצה רשימות ב-80 ערים

קריאה: רון, זה חומר שצריכים - - -     

נאור שירי: אבל זה הוסדר בחקיקה

נאור שירי:  אתה מדבר על הרשימות בתוך הרשות?      

מאור חמו: לא, הקלפיות

יעקב אשר: הם התחייבו בוועדה שיסדירו, זה לא הוסדר בחקיקה

מאור חמו: הקלפיות, הפרוטוקולים של הקלפיות

קריאה: לא, זה לא בחקיקה הזאת, אני לא זוכר שזה עודכן

נאור שירי: עכשיו תיקנו את החקיקה בנושא הזה, להצהיר על כל - - -     

יעקב אשר: כן, בוודאי

ריאן גאנם: אני רק רוצה להבין, אתה מדבר על הפרוטוקולים בסוף יום הבחירות?      

מאור חמו: כן

ריאן גאנם: איזה נתונים אתה רוצה מהפרוטוקול?      

מאור חמו: אני רוצה את הפרוטוקול

ריאן גאנם: את כל הפרוטוקול?     

מאור חמו: כן, בכל הערים שיש לי בהן רשימות

רון אלמוג: הכוונה לדפי הנוכחות?     

מאור חמו: כן, כי אני בודק את זה, אני צריך לשלם להם

רון אלמוג: בסדר, אני אומר בהקשר - - -     

מאור חמו: רק בנושא של חברי הוועדה

ריאן גאנם: עוד פעם, נתייחס לזה בחוזה, נוכל להנפיק את הקבצים בצורה מקוונת

מאור חמו: מצוין

יעקב אשר: הלאה

מאור חמו: לגבי הסיבוב השני, איך אתם מתכוונים לקבוע יחס קלפיות? רק שנדע – אני לא יודע – איך אתם קובעים, לפי היחס הראשוני?     

ריאן גאנם: מה זה יחס קלפיות? אם יש סיבוב שני באותה  - - -     

מאור חמו: שני מועמדים עלו בעיר מסוימת

ריאן גאנם: כל הקלפיות באותו יישוב נפתחות כרגיל בסיבוב השני, זה לא משנה, אין פה יחס

מאור חמו:  אבל מי מאייש אותן? הסיעות שרצו בסיבוב הראשון? הן לא יאיישו אותן

קריאה: ההרכב נשאר אותו הרכב?     

קריאות: - - -     

מאור חמו: הן לא תאיישנה, הן לא מאיישות, אין להן שום אינטרס

יעקב אשר: הוא אומר שאלה סיעות שאין להן עניין, הן כבר לא תאיישנה

נאור שירי: לא רק שאין להן עניין, גם מישהו שיש לו אפס ייצוג וקיבל עכשיו – אני אומר סתם – שישה מנדטים - - -     

מאור חמו: זה לא הגיוני

יעקב אשר: נכון

מאור חמו: זה צריך להיות 50-50, של שני המועמדים שעלו

יהודה זמרת: זה מה שקיים היום, אלה הסיעות שאנחנו מייצגים

יהודה זמרת:  יש לנו שני מזכירי קלפי

מאור חמו: לא, מזכיר קלפי זה בסדר

נאור שירי: מזכיר קלפי זו לא ה - - -     

קריאה: - - -     

מאור חמו: אנחנו מדברים על בעלי תפקיד

יעקב אשר: חבל שלא העליתם את זה בישיבות

יעקב אשר:  זה לא ייפתר עכשיו, תדברו ביניכם, תנסו למצוא פתרונות

יעקב אשר:  ובהצלחה במילוי תפקידנו?       

מאור חמו: דבר אחרון, רשימות משותפות

מאור חמו:  שוב, לעניין ההקצאות של הקלפיות

מאור חמו:  ברשימה משותפת השאלה היא: האם צד אחד יוכל לקבל את כל הקלפיות של הרשימה? יש שתי סיעות או רשימה

מאור חמו:  אחר כך זה יוצר בלגן כשכל אחד משבץ אנשים מהצד שלו, כשבסוף זו אותה רשימה

נאור שירי: אבל זה עניין פנימי של הרשימה

יעקב אשר: רון, תשובה

רון אלמוג: החברות בוועדות היא של הסיעה היוצאת - -     

מאור חמו: כן

רון אלמוג: - - לא של הרשימות החדשות שמוגשות, זה לא משנה אם אחר כך הן הגישו כרשימה משותפת

רון אלמוג:  לכל סיעה יוצאת יש, לפי החלוקה בוועדה - - -     

מאור חמו: לפי ההזדהות בחלוקה? יש כאלה שהזדהו גם - - - זה יוצר בעיה

רון אלמוג: כן, אבל זה לפי ההזדהות לא לפי הרשימות החדשות

וליד טאהא: שינו הזדהות

מאור חמו: ריאן, אני גם אדבר איתך, אחר כך

יעקב אשר: כן, אני ממליץ מאוד שיהיה קשר

יעקב אשר:  לא יום-יומי ושעתי אבל - - - עוד מישהו מהמפלגות רוצה לומר משהו? אם כך, זאב, אתה רוצה לומר שתי מילים? כי אני רוצה שמנכ"ל משרד הפנים יסכם את הדיון

זאב אלקין: אני באמת אנסה לתמצת את זה לכמה מילים, כמה משפטים

זאב אלקין:  קודם כול, תודה רבה למשרד הפנים, לריאן למנכ"ל המשרד, לאייל ולכל הצוות שנמצא פה

זאב אלקין:  כי אני באמת חושב שיש התארגנות וההתארגנות היא טובה, מסודרת ויפה

זאב אלקין:  זה דבר אחד

זאב אלקין:  דבר שני, הסתכלתי פה על המצגת

זאב אלקין:  בין השאר, מופיעה שם הערכה שלכם שבמהלך שעות הלילה האזרחים כבר יוכלו להתעדכן על התוצאות

זאב אלקין:  אותי מעניין איפה אתם חושבים שזה יקרה, מבחינת משרד הפנים, באמצעות מה האזרח יתעדכן על התוצאות באמצע הלילה? בבחירות המרכזיות אנחנו יודעים איך זה עובד, איך זה עובד אצלכם?      

ריאן גאנם: תוצאות ביניים

ריאן גאנם:  קודם כול, בתוך היישובים כבר יודעים את תוצאות הביניים

זאב אלקין: לא, זה שמפה לאוזן, והתקשורת - - -      

ריאן גאנם: לא, זה לא מפה לאוזן

זאב אלקין: לא שאלתי - - -      

ירון עמוס לוי: אולי אתה שואל מה הפלטפורמה

זאב אלקין: אתם כתבתם במצגת - - -     

ריאן גאנם: אנחנו מפרסמים את התוצאות בפורטל, את התוצאות של הקלפיות

ירון עמוס לוי: בפורטל

ריאן גאנם: בכל פעם שיש קלפי או כשנסגר יישוב, אנחנו מעדכנים את זה אצלנו בפורטל

זאב אלקין: אוקיי

ריאן גאנם: אבל עוד פעם, אלה תוצאות ביניים כי אנחנו מחכים למעטפות הכפולות

זאב אלקין: זה שזה בלי מעטפות כפולות זה ברור, אבל זה שהפורטל ערוך לתת מידע במשך הלילה על כל הרשויות - - -     

ריאן גאנם: הוא ערוך כל הזמן, הוא מתעדכן כל הזמן - - - קלפי של הכנסת

זאב אלקין: ויחסית מעודכן

ריאן גאנם: כן, אנחנו מעדכנים אותו

זאב אלקין:  והדבר השלישי, אדוני היושב-ראש - - -     

יעקב אשר: ואחרון

זאב אלקין: ואחרון

זאב אלקין:  בינתיים, אני הכי קצר מכולם

יעקב אשר: זה נכון, ניסית

זאב אלקין: שלא כהרגלי

יעקב אשר: כן

יעקב אשר:  דבר שלישי?     

זאב אלקין: אני רוצה לשוב ולהעלות בפניך נושא, גם מנכ"ל משרד הפנים יושב פה, אתה לא כפית את זה עליהם בחקיקה

זאב אלקין:  לאורך כל הדרך ניסינו לייצר האחדה בחקיקה, בין חקיקה ראשית של חקיקת הבחירות הלאומיות, לבחירות המקומיות

זאב אלקין:  זה היה מה שהוביל אותנו בכל הליך החקיקה

יעקב אשר: הרבה דברים שינינו, ואיחדנו ביניהם

זאב אלקין: איחדנו ביניהם

זאב אלקין:  היה נושא אחד בו זה לא קרה – ודיברנו על זה פה, סביב השולחן הזה – כל הסיפור של בתי גיל הזהב ומקבצי הדיור

זאב אלקין:  עשינו ביקור כוועדת הקליטה במקומות האלה, בלי שום קשר, כחלק מתוכנית ועדת הקליטה, והנושא הזה עלה שם

זאב אלקין:  אנשים היו בהלם, הם אמרו: אנחנו כבר התרגלנו בבחירות הלאומיות, וכבר היו הרבה, אנחנו מצביעים פה בקלפי

זאב אלקין:  ופתאום, עכשיו למדנו שבבחירות המקומיות לא נוכל לעשות את זה

זאב אלקין:  אנשים קשישים, הרבה פעמים עם קשיים - - -     

יעקב אשר: תמסור להם שנעשה מאמץ שלא יהיו עוד בחירות לכנסת בארבע השנים הקרובות

נאור שירי: אנחנו בטוחים, אתם תבטלו את הבחירות בכלל

יעקב אשר: הלאה, הבנתי

יעקב אשר:  אשמח לשמוע את ההתרשמות ממה שהיה שם

זאב אלקין: אגב, זה שיצרת כותרת שלא יהיו בחירות בארבע השנים הקרובות ולא בשלוש השנים הקרובות, זו הצהרת כוונות מעניינת לגבי ביטול הבחירות, אבל נרשם

יעקב אשר: יפה

זאב אלקין: נרשם

זאב אלקין:  אם להיות רציניים לרגע, באמת לא ידעתי איך להסביר להם, מה לענות להם

זאב אלקין:  כי בבתים דומים של משרד הרווחה ההצבעה היא כן בפנים

זאב אלקין:  ובבתים כאלה של שני גופים, לא רק של משרד הקליטה, גם של משרד הבינוי והשיכון, ההצבעה היא לא בפנים, בשונה מהבחירות הלאומיות

זאב אלקין:  אין בזה שום הגיון

זאב אלקין:  כבר אי-אפשר לתקן את זה לעכשיו, אבל אני ממש מפציר, גם בכם וגם בך, אדוני היושב ראש, לא לחכות עוד חמש שנים, להעביר תיקון בנושא הזה

זאב אלקין:  אם אתה רוצה – נעשה את זה ביחד, אתם רוצים חקיקה ממשלתית – תעשו חקיקה ממשלתית

זאב אלקין:  אבל לא הגיוני שאנשים מבוגרים, בגיל מופלג, הרבה פעמים עם קשיי תנועה, כשקל מאוד לשים קלפי במקום עצמו, לא מצביעים שם, במקום הזה, אלא צריכים לצאת ולהיגרר לקלפי

זאב אלקין:  הגם שהמדינה עושה את זה בבחירות הלאומיות שהן הרבה יותר תדירות, פעם בחמש שנים זה בהחלט אפשרי

יעקב אשר: תודה

יעקב אשר:  בסדר גמור

יעקב אשר:  בבקשה

אינה זילברגרץ: תודה זאב

אינה זילברגרץ:  אני המנכ"לית של ישראל ביתנו, אינה זילברגרץ

יעקב אשר: את רוצה להצטרף לדבריו של - - -     

אינה זילברגרץ: לא, אני רוצה גם להרחיב, כי הסוגיה הזאת עלתה גם בישיבות הקודמות

אינה זילברגרץ:  התשובה שאנחנו קיבלנו אז הייתה שמי שקובע את מיקום הקלפיות בעיר זה מנהל הבחירות

אינה זילברגרץ:  בערים שיש לנו רשימות נעשו פניות

יעקב אשר: את מדברת על המעטפות הכפולות?     

אינה זילברגרץ: אני מדברת על מקומות - - -     

יעקב אשר: על מקומות לאנשים מוגבלים

אינה זילברגרץ: על אותם מקומות שזאב ציין

יעקב אשר: אוקיי

יעקב אשר:  כן, בבקשה

אינה זילברגרץ: כן, ונעשו פניות לכל המנהלים המקומיים

אינה זילברגרץ:  אנחנו רוצים לדעת מה קורה עם זה, כי אנשים לא כל כך יֵדְעוּ מה לעשות עם זה

אינה זילברגרץ:  ריכזנו את הפניות, אולי עדיין אפשר לקבוע את המקומות של קלפיות המעטפות הכפולות במקומות מסוימים

תומר רוזנר: קלפיות רגילות או כפולות? על מה היא מדברת?     

יעקב אשר: את מדברת על קלפיות רגילות או - - -     

אינה זילברגרץ: לא, אני מדברת על הקלפיות של המעטפות הכפולות

יעקב אשר: איזה מידע ביקשתם? לדעת איפה הן?     

אינה זילברגרץ: לא, יש לנו את כל הכתובות בהן יש צורך

יעקב אשר: ביקשת להציב במקומות מסוימים

אינה זילברגרץ: כן, במקומות מסוימים, בבתי גיל הזהב

יעקב אשר: זו לא פריבילגיה

יעקב אשר:  את יכולה להציע – הוא יכול לשקול

אינה זילברגרץ: זאת ההצעה

יעקב אשר: אבל זה לא מגיע מ - - - כל מפלגה תמשוך לשכונה - - -     

אינה זילברגרץ: זה לא קשור למפלגה

אינה זילברגרץ:  יש בתי אבות ובתי גיל זהב בכל מקום, זה לא קשור למפלגה

יעקב אשר: אני מתאר לעצמי שכל מנהל יודע מה פרישת המקומות האלה והוא צריך לקחת את זה בחשבון

יעקב אשר:  אתם יכולים להעיר, לשלוח, אבל בסוף הוא מקבל החלטה לבד

אינה זילברגרץ: כן

אינה זילברגרץ:  השאלה היא: באיזו רמה מתקבלת ההחלטה? כי מנהלים בערים אמרו: לא, זו החלטה של המשרד המרכזי

אינה זילברגרץ:  השאלה היא באיזו רמה מתקבלת ההחלטה

יעקב אשר: אני מתאר לעצמי שיש עקרונות

יעקב אשר:  בטח יש עקרונות של המשרד המרכזי באופן כללי אבל כל מנהל צריך להפעיל את שיקול הדעת שלו באזור שלו

אינה זילברגרץ: לכן, אני שואלת

אינה זילברגרץ:  יש פניות, השאלה היא: מי ומתי מוסמך לקבל החלטות על זה? אני ממש אשמח לתקן

יעקב אשר: ריאן, אתה מכיר את הנושא?     

ריאן גאנם: צריך תיקון לחקיקה, כרגע זה לא מוסדר בחקיקה

ריאן גאנם:  אנחנו לא מציבים שם קלפיות

ריאן גאנם:  גם אם הבקשה תגיע למנהל בחירות, היא תסורב, סביר להניח שהיא תסורב

ריאן גאנם:  אנחנו לא מכירים עדיין את כל הבקשות, נחזיר תשובה רק ב-20 בספטמבר

ריאן גאנם:  אבל הנושא הזה, כמו שהזכיר חבר הכנסת, הוא נושא שדורש תיקון חקיקה

אינה זילברגרץ: ברמה הכללית – אני מסכימה, אבל פניות ממוקדות בערים - - -     

ריאן גאנם: זה לא משנה, זה אותו דבר

ריאן גאנם:  החוק חל בכל הארץ

זאב אלקין: רגע, התשובה שדרוש תיקון חקיקה זו לא תשובה שמקובלת בעיניי ממשרד הפנים, כי אתם לא הבאתם את זה בין שאר התיקונים שהבאתם, אתם בחרתם לא להביא

יעקב אשר: לא, הוא לא אומר שתיקון החקיקה דרוש, הוא אומר שהוא ממליץ על חקיקה

יעקב אשר:  הוא אמר שאם רוצים את זה, אז זה צריך להיות בחקיקה

ריאן גאנם: זה צריך להיות מחוקק

זאב אלקין: הרי הבאתם לפה שורה של תיקונים, את זה לא תיקנתם

רון אלמוג: להבנתי, גם בכנסת זו הייתה הוראת שעה, בין השאר בגלל ענייני הקורונה

יעקב אשר: אני רוצה לומר לך שאנחנו הבאנו יותר, לשורה של תיקונים

רון אלמוג: יש לנו את ההסדר של בחירות במוסדות, בבתי אבות

רון אלמוג:  לגבי שאר המקרים, מנהל הבחירות יכול להציב קלפי בכל מקום ציבורי ואם יש מקום ציבורי - - -      

זאב אלקין: לא, אבל זו לא תשובה

זאב אלקין:  הרי אמרת: יש לנו הסדר בבתי אבות

זאב אלקין:  יש לכם הסדר בבתי אבות של משרד הרווחה, אין לכם הסדר בבתי האבות של משרד השיכון ושל משרד הקליטה, זו המציאות

רון אלמוג: נכון

זאב אלקין: יש משרד ממשלתי אחד שבבתי האבות שלו יש הסדר, ויש משרדים ממשלתיים אחרים שבתי האבות שלהם - - -     

יעקב אשר: אוקיי, אבל אנחנו עושים את הדיון הזה עכשיו וכרגע הוא לא רלוונטי לבחירות הללו

רון אלמוג: אם יש מקום ציבורי - -     

יעקב אשר: רון, אני - - -     

רון אלמוג: - - מנהל הבחירות יכול להציב את הקלפי

זאב אלקין: אבל זו התשובה שנתת שם, ועכשיו, לפני רגע, הסברתם שזה לא יקרה

זאב אלקין:  בדיוק לפני דקה הסברתם שהם יכולים להגיש אבל התשובה היא שלילית

יעקב אשר: לא, אני הייתי מציע דבר כזה - - -      

רון אלמוג: - - - מקום ציבורי - - - מנהל הבחירות יכול - - -     

יעקב אשר: אם בסוף יקרה, במקרה, ששיקול הדעת של כל המנהלים היה לשים באותם המקומות שכרגע לא, אז זה נראה משהו - - - אני אומר: יש שיקול דעת, ושיקול דעת לא אומר שמקום כזה הוא פסול מלחשוב עליו

יעקב אשר:  אני אומר: לא ניכנס לזה כי אנחנו הופכים אותו לפסול

נאור שירי: נדבר אחר כך, נדבר בינינו

יעקב אשר: נדבר בינינו, הכי טוב

יעקב אשר:  אדוני מנכ"ל משרד הפנים, בבקשה

יעקב אשר:  דברי סיום, הוא לא מדבר הרבה, הוא עושה יותר מאשר הוא מדבר

יעקב אשר:  יש עוד מישהו מהמפלגות? רגע לפני שאני נותן לך לדבר, אני באמת מוכרח להודות לצוות הוועדה, לחברי הכנסת שהיו פה בחקיקה וגם לצוותי המפלגות

יעקב אשר:  באמת עבדנו ביחד מול כולם במשרד הפנים - - -     

נאור שירי: להפיל את חוק טבריה

יעקב אשר: עשינו חקיקה מצוינת לבחירות הללו, זה משרת את כולם, את כל המפלגות

יעקב אשר:  זה משרת את הדמוקרטיה, את ההליך הדמוקרטי הכי חשוב במדינה, שהוא הבחירות

יעקב אשר:  עשינו הקלות מסוימות, גם במיסוי, גם באופן ההגשה של הדברים, בלוחות הזמנים

יעקב אשר:  השווינו המון דברים לכנסת

יעקב אשר:  נעשתה פה עבודה מצוינת באמת ותודה על שיתוף הפעולה של כולם

יעקב אשר:  ועכשיו, ידידי מנכ"ל משרד הפנים

יעקב אשר:  רונן, בבקשה

רונן צור: תודה רבה

רונן צור:  כמו שאמרת, לא ארחיב יותר מדי

רונן צור:  כמובן, אפתח בתודה

רונן צור:  קודם כול, לוועדה, על ליווי באמת מתחילת הדרך – כשנכנסתי למשרד הנושא הזה היה בסדר-היום – עם עבודה משותפת וטובה שגם הביאה תוצאות

רונן צור:  כמובן שאני רוצה להודות גם לשותפים שלנו ברשות האוכלוסין, במשטרה ובכל הגופים האחרים

רונן צור:  כמובן שלא פחות חשוב, הצוות של משרד הפנים, המפקח על הבחירות והצוות שלו

רונן צור:  צריך להגיד, אנחנו נמצאים פה היום פחות מחודשיים לפני הבחירות, אבל למעשה הם כבר עובדים מהבחירות הקודמות

רונן צור:  הם יתחילו לעבוד על הבחירות הבאות מיד אחרי הבחירות

רונן צור:  זאת אומרת, מדובר פה בעבודה רציפה עם השקעה גדולה מאוד בנושא מורכב מאוד

רונן צור:  אני חושב שאתם מכירים אותו, בוודאי מהצד שלכם

רונן צור:  אני חייב להגיד שאני ברמה האישית הופתעתי מהמורכבות של ניהול אירוע הבחירות, אבל באמת אפשר להגיד פה שהדבר הזה עובד כמו שצריך

רונן צור:       אני רוצה להתייחס לסוגיה שעלתה פה באופן נקודתי, של האבטחה

רונן צור:  קודם כול של נבחרי ציבור, או של מועמדים

רונן צור:  צריך להגיד שמשרד הפנים הוא לא חברת אבטחה, אין לו סמכויות, אין לו יכולת ואין לו את הידע

רונן צור:  מה שהוא עושה היום עם נבחרי ציבור – ראשי ערים ולצורך העניין, גם מנכ"לים – ברגע שמתקבל מידע או מתקבלת אינדיקציה ממשטרת ישראל על רמת איום כזו או אחרת, האחריות על אבטחת אותה ישות מוטלת למעשה על הרשות המקומית

רונן צור:   זה נכון שלנו כמשרד הפנים יש תקציב ייעודי, שאם צריך להגדיל אותו - נגדיל אותו, אין פה באמת בעיה תקציבית

רונן צור:  אנחנו מסייעים לרשות המקומית באבטחה של אותו ראש רשות

רונן צור:  כשמדובר במועמד, כשאנחנו לא יודעים אם הוא מועמד או לא – אני לא יודע להתייחס לזה על סמך הודעה לתקשורת המקומית או באיזושהי דרך אחרת – הוא למעשה אזרח שלי כמשרד הפנים אין שום סמכות לחייב אותו באבטחה, לממן לו אבטחה

נאור שירי: ברור

רונן צור: שוב, הסוגיה פה היא לא תקציבית

נאור שירי: בגלל זה אמרתי: להפקיע את הסמכות מהשר - - -     

רונן צור: אני לא מדבר על להפקיע סמכויות, אדוני חבר הכנסת

נאור שירי: לא, לא, אני אמרתי

יעקב אשר: בשפה שלו, הוא מגיע לאותו מקום

רונן צור: יש שיח פורה, חיובי וטוב של משרד הפנים והמשטרה, אין פה באמת חילוקי דעות בינינו

רונן צור:  הנושא הזה עלה גם בישיבת ממשלה שגם השירות היה בה, שירות הביטחון הכללי

רונן צור:  אני מסכים עם האמירה, או  עם התפיסה, שנבחרי הציבור בשלטון המקומי למעשה מהווים סמל שלטוני

רונן צור:  הם למעשה חלק מיסודות הדמוקרטיה הישראלית

רונן צור:  כמובן שבמצבים כאלה תפיסת העולם של שר הפנים היא שבמקרים שיש איום על איזה שהוא ארגון או מוסד דמוקרטי, השירות בהחלט אמור להיכנס לנושא הזה, ואנחנו פועלים לכך

רונן צור:  ראש השירות הסכים איתו בנושא הזה

רונן צור:  זו גם ההנחיה או השיח שיש היום ביחד עם השירות, שאנחנו צריכים להרחיב את זה במועד הבחירות, כנראה גם למועמדים

יעקב אשר: נכון

רונן צור: זאת אומרת ששם אנחנו בסופו של דבר, מתחילים עם מידעים מודיעיניים, עם כלים שקיימים בגופי האכיפה – בין אם זה שירות הביטחון הכללי ובין אם זו המשטרה, זה בוודאי לא משרד הפנים

רונן צור:  אין פה זריקת אחריות, כשצריך את האחריות אנחנו יודעים לקחת אותה

רונן צור:  אבל כמו שאמרתי בהתחלה, הנושא הזה הוא בשיח מתמיד, שוטף ופתוח עם משטרת ישראל

רונן צור:  צריך להגיד גם להם תודה כי העבודה שהם עושים היא לא עבודה פשוטה, היא עבודה מורכבת מאוד

רונן צור:       האירוע של הבחירות מתערבב עם אירוע

רונן צור:  אני לא מדבר כרגע על החברה הערבית או על החברה הכללית, אני מדבר על החברה הישראלית

רונן צור:  האירוע הוא רחב, העלייה באלימות בתקופת הבחירות היא עלייה

רונן צור:  יש עדיין אלימות שהמשטרה מתמודדת איתה במצבים לא פשוטים, אבל אני חושב שכמו שראיתם וכמו שהבנתם, בסך הכול אנחנו במשרד הפנים עושים עבודה טובה לגבי הבחירות, בעיקר בזכות הצוות כאן

רונן צור:  אנחנו נפגשים באופן תדיר, נכון להיום זה פעם בשבוע ואני מתאר לעצמי שאוטוטו זה יהיה בתדירות הרבה יותר גבוהה

רונן צור:  נאחל לכולנו שתהיה חגיגה דמוקרטית אמיתית ב- 31 באוקטובר

רונן צור:  תודה רבה

יעקב אשר: תודה רבה לכולם

יעקב אשר:  הישיבה נעולה